ועדת העבודה, הרווחה והבריאות, כנסת 18, פרוטוקול מספר 672, 2012-03-14 09:00

חיים כץ: בוקר טוב.

חיים כץ: כ' באדר, 14 במרץ 2012.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק שירות המדינה (גמלאות) (תיקון מס' 53), התשע"ב-2012.

חיים כץ: אנחנו מדברים על תהליך של התחלת סיום של נושא הצמדת גמלאות המשטרה ושירות בתי הסוהר ושינוי שיטת העדכון מהצמדה לפעילים להצמדה למדד.

חיים כץ: אני חושב שעשינו על זה לא מעט דיונים, יותר משניים-שלושה דיונים.

חיים כץ: זה עבר במליאה ביום שני בקריאה ראשונה ואנחנו עכשיו באים להכין את הצעת החוק לקריאה שנייה ושלישית.

חיים כץ: היועצת המשפטית של הוועדה עזבה הכול וניסתה לטפל ולבדוק את הנושא כדי לראות אם יש בעיות או אין בעיות.

חיים כץ: והיה ואין בעיות, נוכל לקדם את ההצעה.

חיים כץ: במידה ונראה שיש בעיות, ההצעה לא תקודם.

חיים כץ: אנחנו נתחיל להקריא את הצעת החוק ואם יהיה סעיף שלמישהו יש עליו מחלוקת, הוא יעיר את הערותיו ואנחנו נדון בהן.

חיים כץ: אם אין מחלוקת, אנחנו נאשר את אותו.

חיים כץ: אני לא ראיתי את הצעת החוק לפני הדיון שאנחנו מקיימים אבל אני מקווה שלא יהיו הערות וכי הכול מוסכם.

חיים כץ: אנחנו עוברים להקראה.

נועה בן שבת: הצעת חוק שירות המדינה (גמלאות) (תיקון מס' 53), התשע"ב-2012 1.

נועה בן שבת: תיקון סעיף 8 בחוק שירות המדינה (גמלאות) (נוסח משולב), התש"ל-1970 (להלן – החוק העיקרי), בסעיף 8, בהגדרה "רשימת הדירוגים הבסיסית", במקום "שבתוספת השלישית" יבוא "שבחלק א' לתוספת השלישית".

נועה בן שבת: 2.

נועה בן שבת: תיקון סעיף 70 בסעיף 70(ב) לחוק העיקרי, במקום פסקה (3) יבוא: "(3) סעיף 46(ב) לא יחול".

נועה בן שבת: 3.

נועה בן שבת: הוספת סעיפים 71א עד 71א2 והחלפת סעיף 72 במקום סעיף 72 לחוק העיקרי יבוא: "71א מועד המעבר, המשכורת הקובעת ורשימת הדירוגים הבסיסית (א) ההגדרה "מועד המעבר" שבסעיף 8 תיקרא, למעט לעניין חישוב תוספות ההפרשים לפי סעיף 9א(ז) כנוסחו בסעיף 71א2 כך: "מועד המעבר" – יום ה' באייר התשע"ב (30 באפריל 2012)".

נועה בן שבת: (ב) ההגדרה "משכורת קובעת" שבסעיף 8 תיקרא כאילו בסופה בא: "(4) על אף הוראות פסקאות (1) ו-(2), פלוני שתכוף לפני פרישתו מהשירות היה לו מינוי לתפקיד שצמודה לו דרגה העולה על דרגתו, והמינוי לא היה זמני בלבד, תחושב משכורתו הנובעת, בהתאם להוראות הפסקאות האמורות, לפי העניין, על פי הדרגה הצמודה לאותו תפקיד ולא על פי דרגתו.

נועה בן שבת: היה ספק אם המינוי היה זמני או לא, יחליט בדבר המפקח הכלי של המשטרה.

חיים כץ: מה זה יחליט?

חיים כץ: על מה מדובר כאן?

נועה בן שבת: אנחנו מדברים על כך שהמשכורת הקובעת משולמת לאדם לפי הדרגה שהוא היה בה במועד פרישתו אם הוא היה לאחר מועד המעבר.

נועה בן שבת: השאלה היא האם אדם שהיה לו מינוי לא זמני בלבד אלא מינוי בפועל לתפקיד מסוים בדרגה אחרת, הוא אמור לקבל את הדרגה שצמודה לאותו תפקיד.

נועה בן שבת: המשכורת הקובעת נחשבת לפי הדרגה שצמודה לאותו תפקיד ולא לפי הדרגה הפורמלית שלו.

נועה בן שבת: השאלה אם זה היה מינוי זמני או לא מינוי זמני.

נועה בן שבת: אם זה היה מינוי זמני בלבד, הוא לא זוכה בהטבה הזאת.

חיים כץ: כמה זמן זה מינוי זמני?

פרומית כהן: שלושה חודשים.

חיים כץ: לפרוטוקול, מי גברתי?

פרומית כהן: פרומית כהן, רמ"ח פיתוח משאבי אנוש, שירות בתי הסוהר.

פרומית כהן: אני רוצה להדגיש שזה סעיף שהיה בנוסח המקורי.

חיים כץ: זה לא חשוב.

חיים כץ: זה לא מעניין היכן זה היה.

פרומית כהן: בעיקרון קצין בכיר במשטרה ובשירות בתי הסוהר – מדרגת סגן-ניצב או סגן גונדר – ממילא צריך אישור שר למינוי, לרבות מינוי ממלא מקום.

פרומית כהן: , מינוי זמני.

פרומית כהן: זה מכוח פקודת המשטרה ופקודת בתי הסוהר.

חיים כץ: הוא שלושה חודשים בתפקיד.

פרומית כהן: גם לאותם שלושה חודשים יש צורך באישור שר.

חיים כץ: השר אישר והוא כבר ארבעה חודשים בתפקיד.

פרומית כהן: בכל מקרה, מינוי מעבר לכך, כדי שהוא יזכה בשכר, מחייב מינוי קבוע של השר לביטחון פנים.

חיים כץ: אם הוא כבר חצי שנה בתפקיד והשר לביטחון פנים לא נותן אישור?

פרומית כהן: הוא לא יקבל את השכר המוגדל, אם השר לא חתם.

נועה בן שבת: אם זה רק עניין של זמן, אז מה העניין של ההחלטה של המפכ"ל?

פרומית כהן: אנחנו הערנו על זה בזמנו.

פרומית כהן: אנחנו מדברים כרגע על חוק הגמלאות.

פרומית כהן: הוא לא באמת משקף את המצב החוקי האמיתי מכוח מה שאמרנו, אבל זה זניח.

חיים כץ: זה לא זניח.

חיים כץ: שום דבר כאן לא זניח.

חיים כץ: אלוהים נמצא בפרטים הקטנים.

אריה ביבי: חיים, תביא לי מקרה אחד מאז קום המדינה ועד היום שמי שהוא בגמלאות קיבל מינוי זמני.

אריה ביבי: אין דבר כזה.

חיים כץ: אריה, אנחנו מחוקקים חוקים.

חיים כץ: אני לא רץ למקרים ולהיסטוריה.

אסי מסינג: אני צריך להדגיש שההוראה הזאת קיימת בחוק.

אסי מסינג: אנחנו רק שינינו את המיקום שלה ומעבר לכך לא שינינו כאן פסיק.

חיים כץ: בחוק עד עכשיו הפנסיה שלהם הייתה צמודה לפעילים.

חיים כץ: עכשיו אתה עושה שינוי דרמטי ואתה מצמיד אותה למדד.

חיים כץ: כאן לא צריך להיות שום דבר שהוא לא סגור.

חיים כץ: אם צריך לסגור את זה, אז צריך לסגור את זה.

חיים כץ: מה זה היה ספק אם המינוי זמני?

חיים כץ: תגדיר.

חיים כץ: אם הוא יושב מעל שלושה חודשים, המינוי הוא קבוע.

חיים כץ: נאמר כאן שלא היו כאלה אנשים ואם זה כך, אז מה איכפת לך?

אסי מסינג: לגבי עובדי מדינה, ברירת המחדל היא הפוכה.

אסי מסינג: אדם נמצא במינוי בפועל והוא לא מקבל מינוי קבוע, הגמלה שלו מחושבת.

אריה ביבי: רד מזה.

אריה ביבי: עזוב את הניסוחים המסובכים האלה.

חיים כץ: אסי, איך אנחנו מתקנים את זה?

חיים כץ: איך אנחנו פותרים את זה?

אסי מסינג: מה מטריד אתכם, העניין של הספק?

אסי מסינג: העניין של ההחלטה בדבר הספק אם המינוי זמני או לא?

חיים כץ: כן.

אריה ביבי: אסי, רד מזה.

אריה ביבי: תעשה משהו פשוט ותסגור את זה.

נועה בן שבת: השאלה אם אפשר להוריד את הסיפא.

אסי מסינג: של הספק?

חיים כץ: כן.

אסי מסינג: רק את הסיפא.

נועה בן שבת: אנחנו מורידים את הספק.

נועה בן שבת: אם זה מינוי זמני, לא בא בחשבון הדרגה.

חיים כץ: אני לא יודע מה זה מינוי זמני.

פרומית כהן: שלושה חודשים.

פרומית כהן: זה מינוי ממלא מקום.

פרומית כהן: זאת ההגדרה.

יורם שחל: אם המינוי עד שלושה חודשים.

חיים כץ: מעל שלושה חודשים, זה נכנס לתוקף.

נועה בן שבת: יש מינויים עם תקופות מוארכות של שלושה חודשים?

חיים כץ: לא.

פרומית כהן: כן, יש אפשרות.

אסי מסינג: אני לא הייתי מציע לגעת בזה.

אסי מסינג: אפשר להוריד את הסמכות של המפכ"ל להחליט.

חיים כץ: אני לא אסיים את זה עד שאני לא אהיה שקט עם עצמי.

חיים כץ: אם הבן אדם נמצא בדרגה או בתפקיד שלושה חודשים.

חיים כץ: אתה רוצה להגדיר את זה ארבעה חודשים, בסדר, ארבעה חודשים אבל הכול צריך להיות ברור.

חיים כץ: שום דבר לא יהיה פתוח.

חיים כץ: אנחנו מחוקקים חוק ואני לא רוצה פרשנות.

אסי מסינג: אינני חושב שסטנדרט של שלושה או ארבעה חודשים הוא סטנדרט שמקובל במדינה כמינוי זמני.

חיים כץ: אבל זה מה שיש במשטרה.

אסי מסינג: אני לא יודע.

אסי מסינג: לא בדקנו את זה.

אסי מסינג: דבר שני, אני לא יודע לומר אם נכון לקבוע את זה עכשיו כרמה.

חיים כץ: כמה זמן אתה צריך כדי לבדוק את זה?

חיים כץ: אנחנו נמשיך ואתה תבדוק?

אסי מסינג: השאלה היא למה.

חיים כץ: כי אני לא אחוקק משהו שאחר כך הוא יהיה בבדיקה.

אסי מסינג: זה סעיף קיים.

חיים כץ: אנחנו מחוקקים וגם מתקנים את הקיים כי זה מושלם.

חיים כץ: שום דבר לא משולם ואפילו לא אתה.

חיים כץ: גם לא אני.

חיים כץ: שנינו לא מושלמים.

אריה ביבי: אני כן.

חיים כץ: אריה ביבי מושלם.

חיים כץ: בכל כלל יש יוצא מן הכלל ואריה ביבי הוא היוצא מן הכלל.

אסי מסינג: אפשר להוריד את הספק ולהותיר את זה כך.

חיים כץ: זה לא מספיק.

חיים כץ: בסדר, תרשמי שבסעיף (4) יש לנו בעיה.

בתיה בן דוד: אדוני, אם אפשר להבהיר.

בתיה בן דוד: אני מהייעוץ המשפטי של המשטרה.

בתיה בן דוד: לעתים מה שקורה במשטרה זה שיש דרישות קידום מפורטות ובין השאר יש פז"מ.

בתיה בן דוד: על פי הכללים במשטרה אחרי חצי לקראת הפז"מ לדרגה הבאה, כבר אפשר בנסיבות מסוימות להציב מישהו על הדרגה שמעל הדרגה שלו.

בתיה בן דוד: לכן הוא יקבל מינוי קבוע אבל את דרגתו כדרגת כתף הוא יקבל רק כשהוא ישלים את הפז"מ.

בתיה בן דוד: בפער הזה נוצר איזשהו פער שמצד אחד הוא מקבל כבר משכורת של הדרגה הבאה, הוא יושב במינוי של תפקיד שזאת דרגתו הבאה אבל עדיין בפועל הוא לא קיבל את הדרגה כי הוא לא השלים את הפז"מ.

חיים כץ: שיתייחסו לגמלאות שלו לפי השכר שהוא מקבל.

אריה ביבי: זה לא המקרה.

חיים כץ: לא מעניינת אותי הדרגה.

חיים כץ: אתה מבין את העניין ואני לא, אבל עד שאני לא אבין – לא יקרה כאן כלום.

חיים כץ: כשיוצאים לגמלאות, הדרגה לא קובעת.

חיים כץ: לא מעניין באיזה דרגה נמצא אותו אדם אלא לוקחים את השכר שלו.

חיים כץ: יש לו משכורת.

חיים כץ: לא מעניינת אותי הדרגה שלו.

חיים כץ: כשהוא יוצא לגמלה, לא אומרים שהוא ניצב או אלוף אלא לוקחים את השכר הקובע.

חיים כץ: מבחינתי, בואו נגדיר את השכר הקובע.

נועה בן שבת: אני רוצה להציע משהו.

נועה בן שבת: יש היום את סעיף 72.

חיים כץ: אני מציע שנעזוב את זה ונמשיך.

חיים כץ: יש לנו בעיה בסעיף (4).

נועה בן שבת: (5) על אף הוראות פסקאות (1) ו-(2), שולמה לאחר יום ח' באייר התשע"ב (30 באפריל 2012), תוספת על משכורתו של פלוני עד התקופה שלפני המועד האמור, לא תובא התוספת האמורה בחשבון לעניין אותן פסקאות, אלא אם כן קבע שר האוצר אחרת, בצו".

חיים כץ: למה?

אסי מסינג: אנחנו עוד לא הצגנו את התיקון ולכן אני אציג אותו בקצרה ולאחר מכן ניגע בסעיף הזה.

אסי מסינג: עיקרו של התיקון הוא למעשה שינוי שיטת הצמדה לגבי השוטרים והסוהרים כך שהצמדת הקצבה שלהם החל משנת 2012 ואילך תתבצע בהתאם למדד.

אסי מסינג: עם זאת, למרות שהניתוק מתבצע ב-30 באפריל 2012, הוחלט בסופו של יום להעניק חלק מהתוספות ששולמו לעובדי המדינה בשל הפרישה לפני המועד האמור ושעוגנו בחוק הגמלאות, להעניק אותן גם לגבי המשטרה בשיעורים שאנחנו נרחיב לגביהם מאוחר יותר.

אסי מסינג: יש דירוגים מעטים ביותר – נדמה לי שזה דירוג אחד – שטרם נעשה לגביו הסכם שכר ביחס לתקופה בגינה נותנים תוספות עבר.

אסי מסינג: כלומר, התקופה שבין 2009 ל-2011.

אסי מסינג: אם הגמלאים המדורגים בדירוגים הללו יטענו את הטענה, יכולה להיות טענה משפטית שאומרת שבגלל שהניתוק נעשה מה-30 באפריל 2012, אם ניתנות תוספות שכר בשנת 2012 בגין התקופה ההיא, הגמלאים זכאים שתותקן להם הקצבה גם לפי השיטה הישנה.

אסי מסינג: הדבר הזה יוביל לכך שלגמלאים הללו תעודכן הקצבה פעמיים.

חיים כץ: אל תדבר אתי בסיסמאות.

חיים כץ: תגיד לי באיזה דירוגים.

ענבל רונן: ענבל רונן, הלשכה המשפטית, אגף הממונה על השכר, משרד האוצר.

ענבל רונן: ניקח דוגמא קונקרטית.

ענבל רונן: מהסכם עופר עיני מה-17 באפריל 2008, הסכם המסגרת הקודם, נותרו לחלק מהדירוגים 0.3 אחוז לעשות שימוש ככל שימצאו לנכון.

חיים כץ: נכון.

חיים כץ: כמה שנים כבר?

ענבל רונן: זה מחכה רק מ-2009.

חיים כץ: שלוש שנים.

ענבל רונן: לא זוקפים את זה לחובת האוצר.

ענבל רונן: פרט לשלושה דירוגים – משפטנים, הנדסאים וטכנאים ומהנדסים – שביקשו לקבל את זה פלט 0.3 אחוז והגמלאים של המשטרה ושירות בתי הסוהר קיבלו בהתאמה לפעילים.

ענבל רונן: משפטנים ראשונים אמרו שהם רוצים את הכסף עכשיו ויפה שעה אחת קודם.

ענבל רונן: הנדסאים וטכנאים ומהנדסים.

חיים כץ: קיבלו את ה-0.3?

ענבל רונן: הפעילים שלהם קיבלו בפועל.

קריאה: המהנדסים יקבלו החודש.

ענבל רונן: כבר נחתם הסכם אתם על השימוש ב-0.3 אחוז.

ענבל רונן: מאידך, לשאר הדירוגים ההסתדרותיים טרם נחתם אתם הסכם והם טרם גיבשו מה הם רוצים לעשות עם ה-0.3 אחוז.

ענבל רונן: תארו לעצמכם את המצב הבא: אנחנו נתנו לגמלאים האלה כתוספת בשל הסכמי שכר קיבוציים.

חיים כץ: את צריכה להגיד עכשיו משהו דרמטי.

חיים כץ: נתנו להם את ה-0.3, הם יקבלו שישים אחוזים פנסיה.

חיים כץ: שישים אחוזים זה 0.18 אחוז מה-0.3 אחוז.

חיים כץ: יקבלו שישים אחוזים פנסיה, יקבלו 0.18 שיצא 1.20 שקל.

אריה ביבי: 1.15 שקל.

אריה ביבי: חישבתי את זה.

אריה ביבי: זה הסכום המדויק.

חיים כץ: עמוס, כיועץ, יש לי אליך שאלה.

חיים כץ: הטכנאים קיבלו את ה-0.3?

ענבל רונן: במשכורות החודש הזה.

ענבל רונן: כמובן שגמלאי המדינה לא יקבלו את זה.

ענבל רונן: הם קיבלו את זה במסגרת החמישה אחוזים, כולם, פלט, ואחרי מועד הניתוק מה שיקרה עם הדירוגים האלה כשהם פעילים, הגמלאים לא יקבלו כי זה אחרי מועד הניתוק.

ענבל רונן: גמלאי המשטרה ושירות בתי הסוהר, נאמר שארבעה חודשים לאחר מועד המעבר יחליטו הדירוגים מה הם רוצים לעשות.

ענבל רונן: אני מזכירה שהזכאות היא מדצמבר 2009 ואנחנו כבר נתנו להם את ה-0.3 אחוז.

חיים כץ: מה הסכום הכולל?

חיים כץ: מ-2009 יש 36 חודשים כפול 1.15 שקל.

חיים כץ: יעלה חמישים שקלים.

אסי מסינג: זה נכנס לקצבה.

אסי מסינג: זה לא רק בגין התקופה הזאת.

חיים כץ: אני יודע.

קריאה: זה 0.8 אחוז כפול 36.

ענבל רונן: מר שחל התעקש אתי הרבה זמן על ה-0.3 מדצמבר 2009.

ענבל רונן: כנראה שזה חשוב.

ענבל רונן: אני אתן גם דוגמאות אחרות.

ענבל רונן: קיצורו של דבר, כשיקבלו הפעילים במשטרה ובשירות בתי הסוהר, זה בתקופה שלפני הניתוק כאשר לגמלאים כבר נתתי את זה בחוק, הם יאמרו לי שזה מועד לפני הניתוק, אז היינו צמודים לפעילים ונאמר שהדירוג המינהלי רוצה גמול השתלמות.

חיים כץ: כל זה את אומרת לגבי ה-0.3.

ענבל רונן: לדוגמה.

חיים כץ: זה בסדר מה שאת עושה אם ה-0.3 וזה לא בסדר מה שאסי עשה.

חיים כץ: הבנו.

חיים כץ: תודה.

חיים כץ: אני רוצה להתקדם.

חיים כץ: הבנתי אותך.

פרומית כהן: יש לנו הערה שקשורה לסעיף הזה.

פרומית כהן: בסעיף הזה כתוב שאותן תוספות שהן עקרוניות להם שנקבעו בדירוגים אבל אנחנו ביקשנו שתינתן לנו התחייבות שאם יינתנו תוספות שהן ייחודיות לכוחות הביטחון או תוספות שייקבעו על ידי בית משפט, כי יש עניינים שבמחלוקת שעדיין תלויים ועומדים על תוספות שמגיעות לכוחות הביטחון כגון תוספת אי הקביעות שמצויה כיום בהליך משפטי.

חיים כץ: יהיה כתוב בנפרד מה התוספות למערכת הביטחון?

ענבל רונן: יופקד בידיהם מכתב.

חיים כץ: זה לא שווה כלום.

חיים כץ: זה ייכתב בחוק.

ענבל רונן: בחוק או בפרוטוקול.

חיים כץ: או בחוק או בפרוטוקול אבל לא מכתב.

חיים כץ: אני מכיר את המכתבים שלכם ואני מכיר את ההתייחסות למכתבים שלהם.

חיים כץ: מאחר שאנחנו מחוקקים, אם אתם לא מכבדים את המכתבים שלכם באופן כללי, בטח כאן אנחנו לא נכבד אותם.

חיים כץ: תהיה כאן התחייבות לפרוטוקול או שאני מעדיף לרשום את זה בחוק.

אסי מסינג: זאת בעיה להגדיר.

חיים כץ: זאת לא בעיה.

חיים כץ: אצלנו בוועדה יש עורכי דין טובים והם יגדירו את זה בחקיקה.

חיים כץ: גם אצלנו בוועדה יש עורכי דין טובים ואנחנו נגדיר את זה בחקיקה.

ענבל רונן: לפרוטוקול.

חיים כץ: תאמרי לפרוטוקול מה שאת רוצה, אבל אנחנו נגדיר את זה בחקיקה.

חיים כץ: אם נגיע היום לסוף החקיקה, אנחנו נסמיך את היועצים המשפטיים של הוועדה ושל האוצר לשבת ביחד – יחד עם נציגי המשטרה – ולנסח את ההגדרה הזאת כך שהכל יהיה כתוב ולא יהיה מותנה לא במכתב ולא בהבנה.

ענבל רונן: לפרוטוקול.

ענבל רונן: אני סבורה שיהיה קושי לנסח כי זאת לא רשימה סגורה, אבל זה פחות חשוב.

ענבל רונן: לאיזה תוספות אנחנו מתכוונים לשמן אנחנו משאירים מנגנון שיורי של צו שיאפשר גמישות.

ענבל רונן: אנחנו מתכוונים לדירוגים שניתנים פלט, רוחבית, לכוחות הביטחון האחרים.

חיים כץ: אנחנו לא מדברים רק על זה.

חיים כץ: אנחנו מדברים כאן על המשך החקיקה.

ענבל רונן: לא, לזה יש סעיפים אחרים.

ענבל רונן: זה משהו אחר.

ענבל רונן: בנוסף לזאת, תוספות כתוצאה מתביעות תלויות ועומדות.

אסי מסינג: תביעות תלויות ועומדות ספציפיות לעניין התוספות האלו בחוק.

ענבל רונן: ספציפיות לעניין התוספות האלו בחוק.

ענבל רונן: לדוגמה, היעדר ביטחון תעסוקתי.

ענבל רונן: הדבר הנוסף הוא בקשות או דרישות מכוח ש/33.

ענבל רונן: זה למקרים שמתגלה במשטרה מאוחר שבצה"ל נתנו שלא כדין כל מיני תוספות וכשזה מתגלה אומרים שצריך לתת להם רטרואקטיבית כתוצאה ממנגנון ההצמדה.

ענבל רונן: אלו הדוגמאות.

חיים כץ: תודה.

נועה בן שבת: אתה רוצה שבסוף פסקה (5) תהיה החרגה שתגיד שההוראה הזאת לא תחול אם אחרי אותו מועד התוספות שישולמו לגמלאי צה"ל ויוחלט לתת אותם למשטרה.

חיים כץ: כן.

חיים כץ: לא יוחלט.

ענבל רונן: ההצמדה היא רק לפעילים ולא לגמלאים אבל אם זה לפני מועד הניתוק, אנחנו ניתן את זה בצו.

חיים כץ: תחזרי שוב על הדברים.

ענבל רונן: ש/33, עניינו בהצמדת שכר הפעילים לפי הדירוגים.

ענבל רונן: אין הצמדה בין גמלאות שירות בתי הסוהר והמשטרה לגמלאות משרתי הקבע.

ענבל רונן: לאור זאת, ככל שיהיה בגין העבר, כשהגמלאים היו פעילים עוד, תינתן תוספת בשל פעילים בצה"ל באיחור מסיבות אלו או אחרות, לשם כך נועד המנגנון הגמיש של צו שר האוצר.

נועה בן שבת: אלא אם כן קבע שר האוצר בצו.

נועה בן שבת: אנחנו רוצים לומר בצורה ספציפית שהשר יקבע כך לגבי גמלאות שמשולמות לפעילי צה"ל ולכן ישולמו גם לפעילי המשטרה.

ענבל רונן: לא.

ענבל רונן: זה עניין תקופתי.

חיים כץ: אתם תנסחו את זה.

חיים כץ: מתקדמים.

חיים כץ: עורכי הדין ינסחו.

חיים כץ: הם הבינו את העיקרון.

נועה בן שבת: (ג) ההגדרה "רשימת הדירוגים הבסיסית" שבסעיף 8 תיקרא כאילו במקום הסיפא החל במילה "שבחלק" נאמר "שבחלק ב' לתוספת השלישית".

נועה בן שבת: 71א1 עדכון המשכורת הקובעת בסעיף 9 - (1) אחרי סעיף קטן (א) ייקרא: זאת תוספת שהוספה בישיבה שלנו אתמול והיא נוגעת לדירוג הרופאים.

נועה בן שבת: מדברים על כך שהם קיבלו תוספות שכר לאחרונה, באוגוסט ובפברואר, וכתוצאה מכך יתכן שיהיה שיעור ניכוי שייקבע בסעיף מאוחר יותר, בפסקה (3), בהגדרת שיעור הניכוי.

נועה בן שבת: אתם הצעתם ששיעור הניכוי הזה יופחת מתוספת המדדים לשנים 2009 עד 2011.

אסי מסינג: וגם 2012.

אסי מסינג: כך שיצא מצב שקצבה לא תופחת.

אסי מסינג: לא יהיה עדכון כפול, גם תוספות שכר וגם הצמדה בגין השנים 2009 עד 2012.

נועה בן שבת: ההפרש ינוכה מהעדכון הראשון.

אסי מסינג: כן.

נועה בן שבת: מהעדכון מכאן ואילך.

חיים כץ: למה ינוכה מהעדכון הראשון?

חיים כץ: כמה עדכונים יש לך?

ענבל רונן: לרופאים רק שניים.

חיים כץ: לאיזה שנים?

ענבל רונן: האחד בשנת 2011.

ענבל רונן: הפעימה הראשונה שולמה באוגוסט 2011 והפעימה השנייה שולמה בפברואר השנה.

ענבל רונן: אסי הקדים ואמר שיהא שיעור הניכוי אשר יהא, אולם הניכוי לא יהיה שלילי.

ענבל רונן: הבוטם של הבוטם הוא אפס.

ענבל רונן: לגמלאים שיש להם קצבה, אנחנו לא מפחיתים מן הקצבה בכל הדירוגים.

נועה בן שבת: "(א1) על אף הוראות סעיף קטן (א), לגבי מי שערב פרישתו מהשירות דורג בדירוג הרופאים ופרש מהשירות לפני יום 1 בפברואר 2012 ושיעור הניכוי לפי פסקה (3) להגדרה שבסעיף 9א, בעד קצבת חודש ינואר 2013 ואילך, עולה על שיעור התוספת בשל המדד לשנים 2009 עד 2011 המגיעה לו בעד אותו חודש, ככל שמגיעה, יופחת הפרש השיעורים האמורים משיעור העדכון לפי סעיף קטן (א) בעד שנת 2012".

נועה בן שבת: (2) ההגדרה "המדד הקודם" שבסעיף 9(ב) תירא כאילו בכל מקום, במקום "ד' בטבת התשס"ט (31 בדצמבר 2008)", נאמר "כ"ט בתמוז בתשע"א (31 ביולי 2011)" ובמקום "חודש דצמבר 2008" נאמר "חודש דצמבר 2011".

נועה בן שבת: 71א2 תוספות לקצבה סעיף 9א ייקרא כאילו נאמר בו: "9א.

נועה בן שבת: (א) בסעיף זה - "המדד השנתי" לשנה מסוימת – שיעור עליית מדד חודש דצמבר של אותה שנה לעומת מדד חודש דצמבר של השנה שקדמה לה.

חיים כץ: מדד דצמבר שפורסם בינואר?

אסי מסינג: כן.

אסי מסינג: מדד דצמבר שפורסם בינואר.

חיים כץ: לא צריך לציין.

אסי מסינג: לא.

אסי מסינג: אותו דבר כמו לגבי עובדי המדינה.

נועה בן שבת: "מוקבל לנושא משרה שיפוטית" – מי שערב פרישתו כיהן בתפקיד המפקח הכללי של המשטרה או נציב בתי הסוהר ומשכורתו הקובעת חושבה ערב מועד המעבר לפי שכר של נושאי משרה שיפוטית.

אסי מסינג: אפשר אפילו להוריד את ה"כיהן" ולומר מי שמשכורתו הקובעת חושבה ערב מועד המעבר לפי שכר של נושאי משרה שיפוטית.

נועה בן שבת: בלי התפקידים?

חיים כץ: כן.

פרומית כהן: זה ממילא רק שירות בתי הסוהר.

ענבל רונן: גם נשיא בית הדין לערעורים בצבא.

נועה בן שבת: אם כן, יהיה "מי שמשכורתו הקובעת חושבה ערב מועד המעבר".

נועה בן שבת: "קצבת הבסיס" – כמפורט להלן, לפי העניין: (1) לעניין תוספת שחיקה כאמור בסעיף קטן (ב) – הקצבה המגיעה לפי חוק זה למי שפרש משירות או לשאירו, בצירוף תוספת לקצבה לפי חיקוק אחר המגיעה במועד המעבר למי שפרש כאמור או לשאירו, ככל שמגיעה לו.

נועה בן שבת: אני רק רוצה להבין כי יש כאן נקודה שלא ברורה לי למרות שדיברנו על כך אתמול.

נועה בן שבת: מועד המעבר הוא בעצם באפריל והתוספות האלה יתחילו להיות משולמות מחודש ינואר 2012, רטרואקטיבית.

חיים כץ: ומועד המעבר הוא באפריל 2012.

אסי מסינג: כמו שאמרתי, המעבר עצמו מתבצע ב-30 באפריל 2012.

אסי מסינג: החוק מתייחס התייחסות נפרדת לתשלומי הקצבאות בעד שנת 2012 – תכף נדבר עליהן – ויש שם תקרה של תשלומי תוספת ב-2012.

אסי מסינג: מ-2013 זה משולם ללא שום מגבלה.

אסי מסינג: בגין השנים 2008 עד 2011, אלה תוספות שמגיעות בגין תוספות שחיקה, תוספת בשל מדד 2008 ותוספות בשל מדדים 2009 עד 2011, ישולמו לפי מנגנון שנקבע כאן בפריסה ובשיעור שיקבע שר האוצר והוא לא יפחת מחמישים אחוזים.

חיים כץ: באישור ועדת העבודה והרווחה.

אסי מסינג: אפשר להוסיף את אישור הוועדה.

אסי מסינג: ההתייחסות הספציפית כאן מתייחסת לתוספת לפי חיקוק אחר שניתנה לפי חיקוקים בעבר.

חיים כץ: מה קורה עם ארבעת החודשים?

חיים כץ: עם שלושת החודשים?

אסי מסינג: אין בעיה עם שלושת החודשים.

אסי מסינג: כשאנחנו רוצים לקבע את קצבת הבסיס כדי לגזור ממנה את כל התוספות, אנחנו לוקחים את הקצבה שמגיעה לפי החוק בכל חודש.

חיים כץ: אני לא מבין.

חיים כץ: אני אשאל אותך שאלות.

חיים כץ: ביצוע המעבר בפועל.

אסי מסינג: זה לא כאן.

אסי מסינג: אנחנו רק בהגדרה.

אסי מסינג: אני אסביר מה מטרת ההגדרה.

חיים כץ: ב-1 בינואר 2012, מה קורה?

אסי מסינג: לא קורה כלום כי כבר היה.

חיים כץ: לצורך העניין, מה קרה?

חיים כץ: הוא צמוד מה-1 בינואר 2012?

אסי מסינג: מי זה הוא?

חיים כץ: הגמלאי.

אסי מסינג: שפרש מתי?

חיים כץ: בדצמבר.

אסי מסינג: בדצמבר 2011?

חיים כץ: כן.

אסי מסינג: הוא צמוד למדד מדצמבר 2011.

אסי מסינג: העדכון יתבצע אחת לשנה לפי שיעור עליית המדד.

חיים כץ: הוא פרש בינואר 2008.

אסי מסינג: תן לי שתי דקות.

אסי מסינג: אתה תבין הכול.

אסי מסינג: זה שפרש בדצמבר 2011, הוא מוצמד ממדד חודש דצמבר 2011 והוא יקבל את עדכון מדד 2012 בהנחה שהוא חיובי בחודש ינואר 2013 כי זה העדכון אחת לשנה.

אסי מסינג: אם המדד יהיה שלילי ב-2012, העדכון יהיה ב-2014, ממדד חודש דצמבר 2014.

חיים כץ: הוא פרש.

חיים כץ: מה קורה ב-30 באפריל?

אסי מסינג: ב-30 לאפריל לא קורה שום דבר אלא שכאן אנחנו משנים את השיטה.

אסי מסינג: כלומר, תוספות שכר שניתנות מה-30 באפריל ואילך לא מעדכנות את הקצבאות של הגמלאים.

אסי מסינג: זה השינוי המהותי.

אסי מסינג: לא תוספת המדד אלא העובדה שמרגע זה לא ניתן יותר לתת תוספות שכר שמשפיעות על הגמלאים.

אסי מסינג: זאת המשמעות של 30 באפריל.

חיים כץ: המשטרה צמודה למגזר הציבורי?

ענבל רונן: כן.

ענבל רונן: המשטרה צמודה לצה"ל מ-ש/33, צה"ל צמוד למדינה.

ענבל רונן: היא צמודה למגזר הציבורי.

חיים כץ: המספרים 33 או 34, לא אומרים לי כלום.

חיים כץ: דברי אתי עברית.

ענבל רונן: צמודים מגזר הציבורי, לשירות המדינה.

חיים כץ: מה קורה למי שפרש ביולי 2008?

אסי מסינג: מי שפרש ביולי 2008, קצבתו בגין שנת 2012 תעודכן ביחס לתוספות שמגיעות לו, שזאת תוספת שחיקה לפי השיעור בו הוא פרש, בנוסף מגיעה לו תוספת בשל מדד 2008 אם הוא מדורג ברשימת הדירוגים הבסיסים שזאת רשימת הדירוגים של ההסתדרות, ואותו הדבר גם לגבי תוספת השחיקה, והוא מקבל את מדדים 2009, 2010 ו-2011 וכל זה בגין קצבת חודש ינואר 2012 ואילך כאשר לגבי שנת 2012, אם סך התוספות שמניתי כרגע עולה על 940 שקלים, ההפרש בין ה-940 למה שהוא מקבל יינתן בפריסה בגין השנים, נדמה לי, 2015 עד 2017 או 2014 עד 2016.

ענבל רונן: 2014 עד 2016.

חיים כץ: ואם הוא לא יחיה, יקבלו השאירים.

אסי מסינג: אם הוא לא יחיה, יקבלו היורשים.

חיים כץ: באיזו מתכונת?

חיים כץ: באופן מלא?

אסי מסינג: השאירים, לגבי הקצבה שלהם משנת 2013 מקבלים מלא.

חיים כץ: את ההפרשים האלה.

אסי מסינג: את ההפרשים הללו שהיו מגיעים לגמלאי לפני שהוא נפטר ורק נדחה התשלום שלהם, הם יקבלו.

חיים כץ: למה דחיתם כל כך הרבה שנים?

אסי מסינג: שיקולי פריסת תקציב.

חיים כץ: לא הייתם יכולים להשיג חברה שתעשה את זה ב-BOT, שתשלם להם ואתם תשלמו לחברה?

חיים כץ: במתכונת כביש חוצה ישראל.

אסי מסינג: וניתן להם להפעיל את הגמלאים?

יעקב גנות: אני סיכמתי עם אגף התקציבים שלאחר שאנחנו נסגור את כל החוק, נבחן את יכולת התשלום ואולי נעגן את כל נושא הפריסה.

יעקב גנות: כרגע אני לא רוצה לדבר על זה מפני שאנחנו בודקים את זה.

חיים כץ: מי לא רוצה לדבר?

יעקב גנות: אני אומר שאנחנו נטפל בזה.

חיים כץ: אני רוצה להסביר לך.

חיים כץ: ועדת העבודה, הרווחה והבריאות של כנסת ישראל, כשהיא באה לחוקק לא מעניין אותה מה אתה סיכמת.

חיים כץ: לא מעניין אותה מה אתה סיכמת.

חיים כץ: לפעמים בגופים כמו אלה מהם אתה מגיע – משטרה, צבא, שירות בתי הסוהר – כופים על הגופים החלטת מפקד ולא עושים עבודה אותם אנשים שמייצגים ובאים מהמשטרה, משירות בתי הסוהר, הצבא והמוסד שלא יכולים לייצג את עצמם כראוי מאחר שהריבון והממונים עליהם זאת הממשלה.

חיים כץ: אני כאן כדי לעשות סדר בעניין.

חיים כץ: מה שאתה מסכם, זה בסדר, אבל אנחנו כאן מחוקקים וכל הסיכומים שלכם לא מעניינים אותי.

יעקב גנות: אדוני, אז לא סיכמנו כלום.

יעקב גנות: לא אמרתי כלום.

אברהם רובין: אני קצין חקירות במשטרה וברגע זה אני גם מקים עמותה בה חברים יחד אתי שישים חברים.

אברהם רובין: בנושא הזה מאוד שמחתי לשמוע מה יקרה לגבי השאירים.

אברהם רובין: אני בעצמי ב-24 בנובמבר 2008 עליתי לשמים בדום לב וחזרתי לכאן.

אברהם רובין: הפריסה כאן עד 2016, אבל זה אופטימי.

אברהם רובין: אני כבר למדתי על בשרי ויש הרבה כמוני.

חיים כץ: תודה.

ענבל רונן: הערה אחת לדבריו של אסי.

חיים כץ: מה תאריך הפריסה?

ענבל רונן: אנחנו מתחייבים כמו בחוק.

ענבל רונן: ייעשה מאמץ.

חיים כץ: לא, מה תאריכי הפריסה.

חיים כץ: זה שאתם מתחייבים, זה מצוין, אבל מה תאריכי הפריסה?

אסי מסינג: 2014 מחצית ההפרש.

אסי מסינג: אנחנו מדברים על חמישים אחוזים מההפרש בין סך התוספות.

חיים כץ: כמה הן סך התוספות?

אסי מסינג: שעולות מעל 940 שקלים לגבי קצבאות של 2012 בלבד.

אסי מסינג: זה ישולם בפריסה של במהלך שנת 2014 מחצית מההפרש והיתרה תשולם בשני תשלומים שהשני שבהם לא יאוחר מחודש יוני 2016.

חיים כץ: מתי ישולם הראשון שבהם?

אסי מסינג: אין מועד.

חיים כץ: אנחנו רוצים אותו ביוני 2015 סופי, את התשלום השני.

חיים כץ: את המחצית השנייה, לא יאוחר מיוני 2015.

אסי מסינג: את המחצית או את התשלום של המחצית?

חיים כץ: את התשלום.

חיים כץ: התשלום הראשון, חמישים אחוזים, הוא ב-2014.

אסי מסינג: החלק השני מחולק לשניים.

אסי מסינג: יש רבע ורבע.

אסי מסינג: חצי ב-2014.

חיים כץ: סגור.

חיים כץ: נגמר.

חיים כץ: אתה רוצה לקרב אותו ל-2013, את החצי?

אסי מסינג: אני צריך לבדוק באגף התקציבים.

אסי מסינג: אני מניח שהתשובה היא לא.

חיים כץ: והחצי השני?

אסי מסינג: החצי השני מחולק לשניים, רבע ורבע, שהמאוחר בהם הוא יוני 2016.

חיים כץ: אני אומר לך שהרבע והרבע יהיה תשלום אחד ביוני 2015.

אסי מסינג: כל החצי?

חיים כץ: כן, ביוני 2015.

אסי מסינג: אני צריך לבדוק אם יש יכולת לעמוד בזה.

חיים כץ: תבדוק.

חיים כץ: אם לא, לא יהיה כאן חוק.

ענבל רונן: זאת הייתה הצעת המשרד לביטחון הפנים, במיוחד של המנכ"ל, וזה היה מאוד חשוב לנו לשמוע את זה.

ענבל רונן: הוא עשה בראש וראשונה למען הגמלאים.

חיים כץ: אני אחזור ואומר לך.

חיים כץ: אני לא רוצה לומר לכם לגבי פריסת התשלומים.

חיים כץ: יותר טוב שזה לא ייכנס לפרוטוקול.

חיים כץ: התשלום מעבר ל-940 שקלים שהוא לא בא באופן מיידי, אני לא רוצה להגיד לך כלום וטוב שכך.

חיים כץ: באותה הזדמנות תאמרי לי גם כמה אנשים מקבלים מעל 940 שקלים.

יעקב גנות: אני אגיד לך.

יעקב גנות: כ-5,000 אנשים מקבלים את ה-940 שקלים.

חיים כץ: כמה מקבלים מעל 940 שקלים?

יעקב גנות: עוד 5,000 גמלאים שמרוויחים 5,000 שקלים לחודש.

חיים כץ: לא, אתה לא עונה לשאלתי.

חיים כץ: אני שאלתי כמה אנשים יקבלו תוספות מעבר ל-940 שקלים.

חיים כץ: עד 940 שקלים, אין בעיה.

חיים כץ: אין פריסה והוא מקבל אותו מיד.

חיים כץ: כמה גמלאים יקבלו תוספת שהיא מעבר ל-940 שקלים?

חיים כץ: אתה לא יודע.

יורם שחל: כ-14 אלף.

יעקב גנות: כן.

חיים כץ: איזה סכום הם יקבלו?

יעקב גנות: 940 שקלים.

יורם שחל: מעבר ל-940 שקלים.

קריאה: כל אחד בהתאם לאחוזי קצבתו.

חיים כץ: ממוצע.

חיים כץ: כמה עולים מכנסיים ליתום?

חיים כץ: אני יודע שכל אחד לפי האחוזים.

חיים כץ: אני לא מבין הרבה בנושא, אבל טיפה.

חיים כץ: כמה בממוצע יקבלו?

חיים כץ: אני רוצה לראות את הדרמטיות.

חיים כץ: יהיו כאלה שיקבלו מאה שקלים?

מיכל שור אדלר: זה יותר ינוע בין 100 שקלים ל-3,000 שקלים.

חיים כץ: יש כאלה שיקבלו 100 שקלים.

חיים כץ: אז הוא יקבל חמישים שקלים בשנת 2014 ואת החמישים הבאים יותר מאוחר.

חיים כץ: אסי, יש לי עצה.

חיים כץ: עד תוספת של 300 שקלים, מעבר ל-940 שקלים, יקבלו הכול ב-2014.

חיים כץ: מעל 300 שקלים יקבלו רבע ורבע, כפי שרצית.

חניתה כהן: אני יכולה להציע הצעה שתהיה יותר קלה ליישום?

חיים כץ: מה שאמרתי, זה בדיוק מה שאת רוצה לומר.

חיים כץ: צאו מתוך נקודת הנחה שאחרי שאתם סיימתם, אני הפכתי להיות הסניגור שלכם.

חיים כץ: אם תראו שאני שוגה, תאמרו שאתם מודים לי על כוונותיי הטובות אבל אני שוגה.

חיים כץ: אסי, 300 שקלים מעל ה-940 שקלים עובר ל-2014 והשאר מעבר, רגע ורבע או הכול ב-2015.

אסי מסינג: לא הכול.

אסי מסינג: המחצית.

חיים כץ: כן, המחצית.

חיים כץ: ה-940 כבר סיימנו.

אסי מסינג: אני אבדוק.

יעקב גנות: תפסיקו עם המשחקים.

יעקב גנות: מה יש כאן לבדוק?

אסי מסינג: נבדוק.

חיים כץ: תעשה מה שביקשתי ממך.

חיים כץ: אחד שבורח ממקום תאונה ולא בודק אם יש הרוגים, והוא גם נהג רכב ציבורי, תדאג שהוא ישלם את מה שהוא צריך לשלם לחברה ואל תסגרו לו תיקים כי הוא מקורב למישהו במשטרה.

יעקב גנות: אני רוצה לראות את השופט שתשב במקומו.

חיים כץ: המשטרה רצתה לסגור תיק של אחד שברח כי אולי הוא קרוב למישהו.

חיים כץ: הוא ברח ממקום תאונה והוא נהג רכב ציבורי.

נועה בן שבת: (2) לעניין תוספת בשל המדד לשנת 2008 כאמור בסעיף קטן (ג) – קצבת הבסיס כאמור בפסקה (1) בצירוף תוספת השחיקה המגיעה למי שפרש משירות או לשאירו, ככל שמגיעה לו.

נועה בן שבת: (3) לעניין תוספת בשל הסכמי שכר כאמור בסעיף קטן (ד) – קצבת הבסיס כאמור בפסקה (2) בצירוף תוספת בשל המדד לשנת 2008 המגיעה למי שפרש משירות או לשאירו, ככל שמגיעה לו.

נועה בן שבת: (4) לעניין תוספת בשל המדד לשנים 2009 עד 2011 כאמור בסעיף קטן (ה) – קצבת הבסיס כאמור בפסקה (3) בצירוף תוספת בשל הסכמי שכר המגיעה למי שפרש משירות או לשאירו, ככל שמגיעה לו.

פרומית כהן: בהסכם שאנחנו קבענו עם הממונה על השכר יש התחייבות של הממונה על השכר שגם אם המדדים יהיו נמוכים מחמישה אחוזים, תינתן התחייבות.

יעקב גנות: תושלם.

פרומית כהן: יושלם ההפרש של חמישה אחוזים וזה לא מופיע בהצעת החוק.

אסי מסינג: עד לחמישה אחוזים.

נועה בן שבת: שהמדדים בכל מקרה יהיו לפחות חמישה אחוזים?

פרומית כהן: זאת אומרת שגם אם המדדים לא מייצרים חמישה אחוזים, למשל אדם פרש בספטמבר 2011, יש התחייבות שכל מי שפרש לפני 31 בדצמבר, התחייבות של הממונה על השכר, והיא לא באה לידי ביטוי כאן.

חיים כץ: היא תבוא.

חיים כץ: אם יש התחייבות האוצר, איך שאני מכיר את האוצר, הוא לא יתכחש להתחייבויות.

יעקב גנות: נכון.

חיים כץ: למרות שהוא מנסה.

יעקב גנות: לא.

אסי מסינג: אני אסביר.

אסי מסינג: כפי פורט בדברי ההסבר, תהיה בקרוב הצעת חוק שתקודם לגבי עובדי המדינה שהיא אמורה ליישם את ההסכם שנחתם בשל שנת 2009 עד 2013 ומשמעותה מתן תוספת עדכון של גמלאות של פורשים.

חיים כץ: אסי, אתה מבין מה אתה מדבר אתי?

אסי מסינג: מבין.

אסי מסינג: גמלאים שפרשו בתקופה שבין 2009 ל-2013, יקבלו תוספת לקצבה שלהם בגין תוספת הסכמי שכר שניתנה בהסכם שדיברתי עליו לפי התקופה בה הם פעלו.

חיים כץ: אך לא פחות מחמישה אחוזים.

אסי מסינג: רגע.

אסי מסינג: לא.

אסי מסינג: זה לגבי עובדי המדינה.

אסי מסינג: התיקון הזה כשהוא יקודם, כמובן שהוא גם יקודם לגבי השוטרים והסוהרים.

אסי מסינג: התיקון הזה מוביל לכך שביחד עם המדדים של 2009, 2010 ו-2011 וכמובן התוספות האחרות לגבי מי שזה רלוונטי לו, לפחות עד שנת 2011 אין שאלה שיש לך ביחד מעל חמישה אחוזים תוספת לקצבה.

אסי מסינג: הבעיה היחידה שנותרה שהסתבר אתמול היא לגבי מי שפרש בשנת 2011.

אסי מסינג: לגבי מי שפרש בשנת 2011 אפשר ללכת לפי שתי שיטות.

אסי מסינג: שיטה ראשונה מביאה בחשבון את אותם 2.25 מתוך ההסכם של ה-7.25 שדיברנו עליו וכך הוא ממילא גם במקרה הזה גם עובר את חמשת האחוזים.

אסי מסינג: במקרה שבו לא מביאים בחשבון את אותם 2.75 כי הוא קיבל את זה כפעיל, אז יוצא מצב שצריך להשלים לחמישה אחוזים.

אסי מסינג: התוצאה של זה תהיה שגמלאים שפרש בחודש דצמבר 2010 לעומת גמלאי שפרש בחודש ינואר 2010, יהיה להם הבדל.

חיים כץ: של 2.75.

חיים כץ: כאילו קיבל רבע דרגה.

אסי מסינג: השאלה אם יש לכך איזושהי הצדקה.

חיים כץ: אבל זה מה שסיכמתם.

חיים כץ: מה שסיכמתם, תרשום את זה בחוק.

חיים כץ: מה שסיכמת, תרשום בחוק.

אסי מסינג: בסדר.

חיים כץ: תרשמי הערה.

חיים כץ: גם את רושמת את ההערות כדי שתשבו אחר כך על הניסוחים?

חיים כץ: אני מסמיך אתכם לסיים את הניסוחים.

קריאה: סמוך על פרומית.

קריאה: היא כבר כותבת את ההערות הבאות שלך.

חיים כץ: אני לא סומך על אף אחד.

נועה בן שבת: "שיעור הניכוי" – כמפורט להלן, לפי העניין: (1) לגבי מי שערב פרישתו דורג בדירוג מהמפורטים ברשימת הדירוגים הבסיסית – שיעור של 2.25 נקודות האחוז.

נועה בן שבת: (2) לגבי מוקבל לנושא משרה שיפוטית – שיעור של 8.5 נקודות האחוז.

נועה בן שבת: (3) לגבי מי שערב פרישתו דורג בדירוג הרופאים – שיעור שקבע שר האוצר בצו.

נועה בן שבת: יש כאן הצעה של האוצר לגבי פסקה (3).

נועה בן שבת: (3) לגבי מי שערב פרישתו דורג בדירוג הרופאים - (א) לגבי מי שפרש עד יום 31 ביולי 2011 - (1) לגבי קצבת חודש אוגוסט 2011 עד חודש ינואר 2012 – השיעור המתקבל כתוצאה מחלוקת הקצבה המגיעה לו בעד חודש אוגוסט 2011 בקצבה המגיעה לו בעד חודש יולי 2011, כשמהמנה האמורה יופחת 1.

נועה בן שבת: לעניין הקצבאות האמורות לא תובא בחשבון תוספת ביגוד, ותוספת בשל המדד לשנים 2009 עד 2011, ככל שהוא זכאי להן.

נועה בן שבת: (2) לגבי קצבת חודש פברואר 2012 ואילך – השיעור המתקבל כתוצאה מחלוקת הקצבה המגיעה לו בעד חודש פברואר 2012 בקצבה המגיעה לו בעד חודש ינואר 2012, כשמהמנה האמורה יופחת 1.

נועה בן שבת: לעניין הקצבאות האמורות לא תובא תוספת בשל המדד לשנים 2009 עד 2011, ככל שהוא זכאי לה.

נועה בן שבת: (ב) לגבי מי שפרש מיום 1 באוגוסט 2011 עד יום 31 בינואר 2012 – השיעור כאמור בפסקת משנה (א)(2).

אסי מסינג: אני אסביר.

אסי מסינג: בהצעת החוק בכחול ביקשנו להסמיך את שר האוצר לקבוע את שיעור הניכוי לגבי רופאים.

אסי מסינג: בינתיים, בין פרסום הכחול לבין היום, הגענו לנוסחה שאפשר לעגן אותה בחוק ולכן אין צורך בצו אלא אפשר לדון בזה כבר עתה.

אסי מסינג: התוספות שקיבלו לגבי רופאים, ניתנו במהלך שנת 2011 ו-2012 בשתי פעימות כאשר בגין חודש אוגוסט 2011 ואילך ניתנה תוספת של 7.34 אחוזים והיא נגזרת רק מהיסוד המשולב ואינה משליכה על התוספות השקליות.

אסי מסינג: לכן צריך לחלץ את ההגדלה שלה ביחס לכל הקצבה.

אסי מסינג: אנחנו מציעים כאן לקחת את הקצבה בערכה כפי שהגיעה לגמלאי בחודש אוגוסט 2011, שזה אחרי העדכון, לעומת חודש יולי 2011, לפני העדכון, לנטרל תוספות שקליות.

אסי מסינג: זה לא מנטרל תוספות שקליות אלא זה מביא בחשבון את השקליות ואז הוא נותן את היחס של הגידול של הקצבה ביחס לכל הקצבה שאותו אנחנו רוצים לדעת.

אסי מסינג: הוא מנטרל את תוספת הביגוד כי היא לא רלוונטית, היא משולמת אחת לשנה, וכמובן אנחנו לא מביאים בחשבון את המדד שהתווסף על זה.

אסי מסינג: כך אנחנו יוצרים את היחס.

אסי מסינג: מהיחס הזה נוכל לדעת מה להשוות לעומת העדכון של המדד ולומר שהוא מקבל את הטוב מבין השניים.

חיים כץ: מתי תעשה את כל זה?

אסי מסינג: זה קיים כאן.

אסי מסינג: אם המדד עולה על התוספת הזאת, הוא יקבל את המדד, ואם התוספת עולה על המדד, מנכים את המדד.

אסי מסינג: הוא מקבל את מלוא התוספת.

אסי מסינג: אותו הדבר אנחנו עושים לגבי המנה השנייה.

אסי מסינג: המנה השנייה ניתנה בחודש פברואר 2012.

ענבל רונן: זה הגדיל את הקצבה ל-11.14.

אסי מסינג: כלומר, פער של ארבעה נקודה משהו אחוזים.

חיים כץ: שלוש נקודה שמונה משהו.

ענבל רונן: כן, זה גדל ל-11.14.

אסי מסינג: את אותו יחוס עושים בין קצבת חודש פברואר לעומת קצבת חודש ינואר ועושים את ההפחתה הנוספת.

חיים כץ: מתי זה יתבצע?

אסי מסינג: זה יתבצע לפי התוספות של המדדים.

אסי מסינג: ככל שניתן לנכות את זה בגין התוספות של המדדים שמגיעות לאותו גמלאי.

אסי מסינג: למעשה בגין מדדים 2009 עד 2011, אנחנו ננכה את זה.

חיים כץ: קשה לי להתרכז.

חיים כץ: כמה שנים אתה יושב על זה?

יורם שחל: הרבה.

חיים כץ: אני צריך להיות הפקח שלך עכשיו.

חיים כץ: אני שומע את הלחישות.

אסי מסינג: העדכון הראשון של התוספות הללו היה בגין קצבת חודש אוגוסט ואילך.

אסי מסינג: ממנה אנחנו מקזזים את תוספות מדד בגין 2009 עד 2011 שניתנות בגין קצבאות של 2008 עד 2011 ומקזזים את אותה תוספת שדיברנו עליה קודם לכן.

אסי מסינג: אחרי כן, בגין הקצבאות פברואר 2012 ואילך אנחנו מקזזים את מלוא ההעלאה.

חיים כץ: מתי?

אסי מסינג: לפי קצבאות.

אסי מסינג: לפי הקצבאות שמשולמות.

חיים כץ: או שכבר עשית את המקדם השני.

חיים כץ: פברואר 2012 כבר עשית את המקדם?

אסי מסינג: כן.

אסי מסינג: זה המקדם השני.

אסי מסינג: זה מה שמופיע כאן בפסקה השנייה.

נועה בן שבת: ב-(א)(2).

חיים כץ: עשית את המקדם?

אסי מסינג: שוב, המקדם תלוי בקצבה של האדם.

אסי מסינג: זה המקדם שיהיה לפי פסקה (2) בגין קצבאות.

חיים כץ: מתי זה יופעל?

אסי מסינג: מקצבאות פברואר 2012 ואילך.

אסי מסינג: אלה הקצבאות בהן נעשה כבר העדכון השני.

ענבל רונן: הם כבר קיבלו את זה.

חיים כץ: כבר שילמת את זה.

חיים כץ: את קצבת פברואר כבר שילמת.

אסי מסינג: כתוצאה מהתיקון הזה, בגין קצבת חודש פברואר 2012 ואילך.

חיים כץ: זה כבר בוצע?

אסי מסינג: כן.

אסי מסינג: זה אמור להיות מבוצע.

חיים כץ: זה כבר בוצע בפועל?

ענבל רונן: כן.

ענבל רונן: החודש זה יתבצע.

אסי מסינג: מקבלים הפרשים בגין פברואר.

חיים כץ: אם כן, זה כבר שולם.

חיים כץ: זה בוצע?

ענבל רונן: זה עוד לא שולם.

ענבל רונן: על הרופאים לא שילמנו.

ענבל רונן: עוד לא קיבלנו הוראות הפעלה.

ענבל רונן: החודש נשלם.

קריאה: זה בעד חודש פברואר.

קריאה: זה ישולם במשכורת מרץ.

קריאה: יצאה הוראת ביצוע.

ענבל רונן: החודש זה ישולם.

ענבל רונן: הוראות ההפעלה עוד לא יצאו.

קריאה: יצאו הוראות הפעלה.

חיים כץ: תחליטו אם זה בוצע או לא בוצע אבל זה לא בוצע.

חיים כץ: אם היא לא נתנה לך הוראות הפעלה, זה לא בוצע.

פרומית כהן: נכון, אני עוד לא ביצעתי.

אסי מסינג: אם זה לא יבוצע, אין בעיה כי אז זה אומר שאין קיזוז.

חיים כץ: לא בוצע כי אין הוראות הפעלה.

אסי מסינג: זה יבוצע.

אסי מסינג: אם זה לא מבוצע, אין שאלה כי אז הקצבה לא גדלה.

חיים כץ: אנחנו לא מדברים על האיזון המספרי.

חיים כץ: השאלה אם בוצע בפועל.

חיים כץ: מאחר שלא נתתם הוראות הפעלה, לא בוצע.

אסי מסינג: אבל זה יבוצע.

אסי מסינג: אם כן, זה הראשון והשני.

אסי מסינג: השלישי מתייחס לגבי מי שפרש בתקופה בין 1 באוגוסט 2011 עד 31 בינואר 2012, שזה רק השיעור השני.

חיים כץ: קיבל את השיעור הראשון.

אסי מסינג: כן.

אסי מסינג: אני צריך להוסיף ב-(2) כדי שיהיה ברור שהוא מתווסף ל-(1).

אסי מסינג: אפשר להבין את זה כאילו זה בנפרד, כלומר, מקצבאות פברואר.

חיים כץ: זה בניסוחים.

חיים כץ: אחר כך תחבר את (1) ו-(2).

אסי מסינג: לפי (2).

נועה בן שבת: אמרנו קודם שהסכום, שהניכוי הזה עולה על המדד, בעצם מקוזז ממדד 2012.

אסי מסינג: ממדד 2012.

ענבל רונן: אני רוצה להדגיש שאם בגין המדדים 2009 ועד סוף 2012, המדדים לא נותנים 11.14, יקוזז לו מה שניתן לקזז.

ענבל רונן: לא יורידו לו מתחת לכך.

מיכל שור אדלר: אפשר להציע הצעת ייעול?

מיכל שור אדלר: למה לא לקחת את משכורת מרץ ולחלק אותה במשכורת יולי 2011 ופעם אחת רק להוציא את הסכום, כי הרי זה תוספתי?

חיים כץ: הוא אומר שיש כאלה שלא מגיע להם.

חיים כץ: משכת את הצעת הייעול.

נועה בן שבת: "השיעור הקובע", לעניין תוספות הפרשים כמשמעותה בסעיף קטן (ז) – כמפורט להלן לפי העניין: (1) לעניין תוספת הפרשים המשולמת בעד קצבת חודש יולי 2008 עד קצבת חודש יולי 2011 – שיעור שיקבע שר האוצר בצו, באישור ועדת העבודה, הרווחה והבריאות של הכנסת ולא פחות מחמישים אחוזים.

נועה בן שבת: (2) לעניין תוספת הפרשים המשולמת בעד קצבת חודש אוגוסט 2011 עד קצבת חודש דצמבר 2011 – מאה אחוזים.

חיים שרעבי: חיים שרעבי, מנכ"ל איגוד גמלאי המשטרה ושירות בתי הסוהר.

חיים שרעבי: אני מבין שבסעיף זה יש סבירות גבוהה שההפרשים יהיו גם תשעים אחוזים על פי צו האוצר.

ענבל רונן: מאה אחוזים.

ענבל רונן: אנחנו הבטחנו ואנחנו נעמוד בזה ששיעור התשלום, מה שאנחנו קוראים הפרשים רטרו, יהיה בדיוק כמו בצבא.

חיים כץ: זה רשום.

ענבל רונן: זה רשום במכתב.

חיים כץ: יהיה כתוב הכול.

חיים כץ: המכתבים שלכם, אני לא רוצה שיהיו כתובים על נייר.

אסי מסינג: אין עניין של מכתבים או לא.

אסי מסינג: לעניין צה"ל יש שיעורי פריסה שונים שאכן צריך להשוות וההשוואה הזאת, להפנות אליה באמצעות הוראה חוקית, היא תהיה מאוד בעייתית.

אסי מסינג: לכן אתה מוסיף כאן את האישור של ועדת העבודה והרווחה ויהיה את הפיקוח.

אסי מסינג: אנחנו לא נעשה את זה על דעת עצמנו.

נועה בן שבת: מצד שני, אם יהיה עדכון בשכר, אין לוועדה אפשרות לשנות.

אסי מסינג: יש לי עוד הצעה.

אסי מסינג: אפשר לעשות תיקון עקיף לחוק.

חיים כץ: אני לא אשאר כאן לעולם.

חיים כץ: הקטע של הצבא, מתי הוא יבוא לכאן?

אסי מסינג: אני מקווה מאוד שהיום אנחנו נשלים את העבודה על התזכיר ואפשר יהיה להפיץ אותו.

חיים כץ: אני לא רוצה שיבוא מישהו אחרי ולא יבין על מה מדובר.

אסי מסינג: יש להניח בסבירות מאוד גבוהה שההצעה הזאת תידון בתחילת המושב.

חיים כץ: או במהלך הפגרה.

אסי מסינג: אנחנו צריכים מליאה.

אריה ביבי: חיים, אתה צודק.

אריה ביבי: למה אנחנו צריכים מכתבים כשאפשר לרשום את זה כאן בשורה אחת?

חיים כץ: למה אתה דואג?

חיים כץ: תוסיפי באישור ועדת העבודה, הרווחה והבריאות.

נועה בן שבת: (ב) מי שפרש משירות לפני יום כ"ג בטבת התשס"ח (1 בינואר 2008) וערב פרישתו דורג בדירוג מהמפורטים ברשימת הדירוגים הבסיסית, תשולם לו או לשאירו תוספת לקצבה בעד קצבת חודש ינואר 2012 ואילך בשיעורים מקצבת הבסיס הקבועים לגביו, לגבי אותן קצבאות, בחלק א' בתוספת הרביעית, בהתאם למועד פרישתו (בסעיף זה – תוספת שחיקה).

נועה בן שבת: (ג) מי שפרש מהשירות לפני יום ה' בטבת התשס"ט (1 בינואר 2009) וערב פרישתו דורג בדירוג מהמפורטים ברשימת הדירוגים הבסיסית, תשולם לו או לשאירו, לפי העניין, תוספת בעד קצבת חודש ינואר 2012 ואילך בשיעורים מקצבת הבסיס כמפורט להלן, הכול לפי העניין (בסעיף זה – תוספת בשל המדד לשנת 2008).

נועה בן שבת: (1) לגבי מי שפרש לפני יום כ"ג בטבת התשס"ח (1 בינואר 2008) – בשיעור ההפרש שבין המדד השנתי לשנת 2008 לבין השיעור בנקודות האחוז הקבוע לגביו בחלק ב' בתוספת הרביעית, בהתאם למועד פרישתו.

נועה בן שבת: (2) לגבי מי שפרש מהשירות בתקופה שמיום כ"ג בטבת התשס"ח (1 בינואר 2008) עד יום ד' בטבת התשס"ט (31 בדצמבר 2008) – בשיעור עליית מדד חודש דצמבר 2008 לעומת מדד החודש שבו פרש מהשירות.

נועה בן שבת: (ד) מי שפרש מהשירות עד יום י"ג בכסלו התש"ע (30 בנובמבר 2009) וערב פרישתו דורג בדירוג מהמפורטים ברשימת הדירוגים הבסיסית, למעט הדירוגים המפורטים בפרטים (3), (4) ו-(6) לרשימה, תשולם לו או לשאירו, לפי העניין, תוספת בעד קצבת חודש ינואר 2012 ואילך בשיעור של 0.3 אחוז מקצבת הבסיס (בסעיף זה – תוספת בשל הסכמי שכר).

נועה בן שבת: (ה) מי שפרש מהשירות לפני יום ו' בטבת התשע"ב (1 בינואר 2012), תשולם לו או לשאירו, לפי העניין, תוספת בעד קצבת חודש ינואר 2012 ואילך בשיעור מקצבת הבסיס השווה להפרש כמפורט בפסקאות (1) עד (3), ובלבד שההפרש כאמור הוא הפרש חיובי, או לשיעור כמפורט בפסקה (4), והכל בהתאם למועד פרישתו (בסעיף זה – תוספת בשל המדד לשנים 20-09 או 2011): (1) לגבי מי שפרש לפני יום ה' בטבת התשס"ט (1 בינואר 2009) – ההפרש שבין מכפלת המדד השנתי לשנת 2009 במדד השנתי לשנת 2010 ובמדד השנתי לשנת 2011, לבין שיעור הניכוי.

נועה בן שבת: (2) לגבי מי שפרש בתקופה שמיום ה' בטבת התשס"ט (1 בינואר 2009) עד יום י"ד בטבת התש"ע (31 בדצמבר 2009) – ההפרש שבין מכפ0לת שיעור עליית מדד חודש דצמבר 2009 לעומת מדד החודש שבו פרש מהשירות, במדד השנתי לשנת 2010 ובמדד השנתי לשנת 2011, לבין שיעור הניכוי.

נועה בן שבת: (3) לגבי מי שפרש בתקופה מיום ט"ו בטבת התש"ע (1 בינואר 2010) עד יום כ"ד בטבת בתשע"א (31 בדצמבר 2010) – ההפרש שבין מכפלת שיעור עליית מדד חודש דצמבר 2010 לעומת מדד החודש שבו פרש מהשירות, במדד השנתי לשנת 2011, לבין שיעור הניכוי.

נועה בן שבת: (4) לגבי מי שפרש בתקופה שמיום כ"ה בטבת בתשע"א (1 בינואר 2011) עד יום ה' בטבת התשע"ב (31 בדצמבר 2011) – שיעור עליית מדד חודש דצמבר 2011 לעומת מדד החודש שבו פרש מהשירות, ואולם לגבי מי שערב פרישתו מהשירות דורג בדירוג הרופאים ופרש כאמור עד יום (31 ביולי 2011) – ההפרש שבין השיעור האמור לבין שיעור הניכוי.

נועה בן שבת: (ו) על אף הוראות סעיפים קטנים (ב) עד (ה), הסכום הכולל של כל התוספות המגיעות לפי הסעיפים הקטנים האמורים למי שפרש משירות או לכל שאיריו בעד קצבה מקצבאות חודש ינואר 2012 עד חודש דצמבר 2012 (בסעיף קטן זה – הסכום החודשי הכולל) ישולם בהתאם להוראות אלה: (1) במועד תשלום הקצבה שבעדה משולם הסכום החודשי הכולל, ישולם הסכום האמור או 940 שקלים חדשים, לפי הנמוך מביניהם.

חיים כץ: לגבי זה אנחנו מחכים לתשובה.

ענבל רונן: על הפריסה אנחנו נדבר ונחזור.

נועה בן שבת: נקריא את זה כרגע בנוסח הקיים?

חיים כץ: נקריא בנוסף הקיים.

חיים כץ: יכול להיות שה-940 שקלים יעלו בעוד 300 שקלים.

נועה בן שבת: (2) עלה הסכום החודשי הכולל על סכום של 940 שקלים חדשים, ישולם ההפרש שביניהם, בתשלומים כמפורט להלן, בתוספת שיעור עליית מדד החודש שבו משולם כל תשלום כאמור לעומת מדד חודש דצמבר 2012: (א) במהלך שנת 2014 תשולם מחצית ההפרש.

חיים כץ: תקריאי כך שבמה

חיים כץ: לך שנת 2014 תשולם מחצית ההפרש וביוני 2015 – כל השאר.

חיים כץ: אם לא, אני לא מעביר את זה.

חיים כץ: אנחנו נקריא את זה כאילו זה עבר.

נועה בן שבת: (א) במהלך שנת 2014 תשולם מחצית ההפרש ומחצית ההפרש הנותרת תשולם לא יאוחר מחודש יוני 2015.

חיים כץ: ההבדל יכול להיות רק בסעיפים האלה.

נועה בן שבת: במחצית הראשונה.

נועה בן שבת: (ז) מי שזכאי לתוספת מהתוספות כאמור בסעיפים קטנים (ב) עד (ה), יהיה זכאי גם לתוספות כמפורט להלן, לפי העניין (בסעיף זה – תוספות ההפרשים): (1) מי שזכאי לתוספת שחיקה כאמור בסעיף קטן (ב), תשולם לו תוספת בעד קצבת חודש יולי 2008 עד קצבת חודש דצמבר 2011 בשיעור הקוב מתוספת השחיקה שהייתה משולמת לו בעד הקצבאות האמורות לפי סעיף קטן (ב), אילו הסעיף הקטן האמור היה חל לגבי אותן קצבאות, ויחולו לעניין זה השיעורים הקבועים לגבי קצבאות אלה בחלק א' שבתוספת הרביעית.

נועה בן שבת: אני רוצה לשאול.

נועה בן שבת: הבנתי שאתם אומרים שאתם עושים כאילו היו משולמות לו הקצבאות כי הרי לא היו מגיעות לו, ועל זה אתם נותנים לו את אותה תוספת הפרשים נוספת כפוף לשיעור הקובע שכרגע זה לא פחות מחמישים אחוזים, אבל מדוע יחולו לעניין זה השיעורים הקבועים לעניין קצבאות?

אסי מסינג: אנחנו משלמים בגין קצבאות.

אסי מסינג: כדי לחדד שהתשלומים בגין קצבאות חודש יוני 2008 עד מרץ 2009, וקצבאות חודש אפריל 2009 עד מרץ 2010, יש שם שיעורי תוספת שחיקה שהם שונים ממה שיש בעד קצבת חודש אפריל 2010 ואילך.

אסי מסינג: שלא תהיה איזושהי הבנה, התשלום גם בגין הקצבאות ההן הוא לפי השיעורים שנקובים בטבלה.

חיים כץ: בסדר גמור.

חיים כץ: ממשיכים.

נועה בן שבת: (2) מי שזכאי לתוספת בשל המדד בשנת 2008 כאמור בסעיף קטן (ג), תשולם לו תוספת בעד קצבת חודש ינואר 2009 עד קצבת חודש דצמבר 2011, בשיעור הקובע מהתוספת בשל המדד לשנת 2008 שהייתה משלמת לו בעד הקצבאות האמורות לפי סעיף קטן (ג),] אילו הסעיף הקטן האמור היה חל לגבו אותן קצבאות.

נועה בן שבת: (3) מי שזכאי לתוספ0ת בשל הסכמי שכר כאמור בסעיף קטן (ד), תשולם לו תוספת בעד קצבת חודש דצמבר 2009 עד קצבת חודש דצמבר 2011 בשיעור הקובע מהתוספת בשל הסכמי שכר שהייתה משולמת לו בעד הקצבאות האמורות לפי סעיף קטן (ד), אילו הסעיף הקטן האמור היה חל לגבי אותן קצבאות.

נועה בן שבת: (4) מי שזכאי לתוספת בשל המדד לשנים 2009 עד 2011 כאמור בסעיף קטן (ה)(1) או (2), תשולם לו תוספת בעד קצבת חודש ינואר 2010 עד קצבת חודש דצמבר 2010 בשיעור הקובע מהסכום כמפורט להלן, לפי העניין, ואולם לגבי מוקבל לנושא משרה שיפוטית יופחת מהתוספת האמורה, בעד קצבת חודש מרץ 2010 עד קצבת חודש דצמבר 2010, סכום השוה ל-0.61 אחוז מקצבת הבסיס: (א) לגבי מי שפרש לפני יום ה' בטבת התשס"ט (1 בינואר 2009) – המדד השנתי לשנת 2009 כשהוא מוכפל בקצבת הבסיס.

נועה בן שבת: (ב) לגבי מי שפרש בתקופה שמיום ה' בטבת התשס"ט (1 בינואר 2009) עד יום י"ד בטבת התש"ע (31 בדצמבר 2009) – שיעור עליית מדד חודש דצמבר 2009 לעומת מדד החודש שבו פרש מהשירות, כשהוא מוכפל בקצבת הבסיס.

נועה בן שבת: (5) מי שזכאי לתוספת בשל המדד לשנים 2009 עד 2011 כאמור בסעיף קטן (ה)(1) עד (3) – בהתחלה היה כתוב כאן (ה)(3) או (4) -

אסי מסינג: חוץ מ-(4) שהוא לא רלוונטי.

אסי מסינג: מי שפרש במהלך 2011 לא מקבל את התוספת הזאת בעד קצבאות חודש ינואר עד דצמבר 2011 כי העדכון מתבצע תמיד בשנה לאחר מכן.

נועה בן שבת: זאת אומרת, אותו אדם שפרש עד 2008, הוא מקבל גם את התוספת הראשונה שקראנו בסעיף הקודם לגבי חודשים 1 באוקטובר עד 12 באוקטובר וגם את התוספת הזאת לגבי שנת 2011.

אסי מסינג: לא, 2011 לא מופיעה כאן.

אסי מסינג: כאן מופיע רק 2010.

אסי מסינג: כולם יקבלו את התוספת בגין 2011 רק בקצבאות של 2012.

נועה בן שבת: אבל בסעיף הזה אתה נותן לו עד שנת 2011.

אסי מסינג: נכון.

אסי מסינג: לכן מי שפרש במהלך 2011 לא מגיע לו אחורנית.

נועה בן שבת: (5) מי שזכאי לתוספת בשל המדד לשנים 2009 עד 2011 כאמור בסעיף קטן (ה)(1) עד (3) תשולם לו תוספת בעד קצבת חודש ינואר 2011 עד קצבת חודש דצמבר 2011 בשיעור הקובע מהסכום כמפורט להלן, לפי העניין, ובלבד שהסכום כאמור הוא סכום חיובי, ואולם לגבי מי שדורג ערב פרישתו בדירוג מהמפורטים ברשימת הדירוגים הבסיסית או בדירוג הרופאים, יופחת מהתוספת האמורה סכום השווה לשיעור הניכוי כשהוא מוכפל בקצבת הבסיס, ולגבי מוקבל לנושא משרה שיפוטית יופחת מהתוספת האמורה סכום השווה ל-4.51 אחוזים מקצבת הבסיס: (א) לגבי מי שפרש לפני יום ה' בטבת התשס"ט (1 בינואר 2009) – המדד השנתי לשנת 2009 כשהוא מוכפל במדד השנתי לשנת 2010 ובקצבת הבסיס.

נועה בן שבת: (ב) לגבי מי שפרש בתקופה שמיום ה' בטבת התשס"ט (1 בינואר 2009) עד יום י"ד בטבת התש"ע (31 בדצמבר 2009) – שיעור עליית מדד חודש דצמבר 2009 לעומת מדד החודש שבו פרש מהשירות, כשהוא מוכפל במדד השנתי לשנת 2010 ובקצבת הבסיס.

נועה בן שבת: (ג) לגבי מי שפרש בתקופה שמיום ט"ו בטבת התש"ע (1 בינואר 2010) עד יום כ"ד בטבת בתשע"א (31 בדצמבר 2010) – שיעור עליית מדד חודש דצמבר 2010 לעומת מדד החודש שבו פרש מהשירות, כשהוא מוכפל בקצבת הבסיס.

אסי מסינג: אני רק אבהיר כמובן שכשאנחנו מדברים על שיעור ניכוי, שיעור ניכוי, כל אחד לפי שיעור הניכוי שהוא שייך אליו, לפי הדירוג שלו.

אסי מסינג: יכול להיות שנצטרך לחדד את זה בנוסח.

נועה בן שבת: אני חושבת שזה ברור.

חיים כץ: בסדר.

חיים כץ: תהיה לכם סמכות לשבת אחר כך ולנסח את זה באופן הכי ברור והכי פשוט.

נועה בן שבת: (ח) תוספות ההפרשים לפי סעיף קטן (ז) ישולמו בתשלומים כמפורט להלן, בתוספת שיעור עליית מדד החודש שבו משולם כל תשלום כאמור לעומת מדד החודש שבו חל יום תחילתו של חוק שירות המדינה (גמלאות) (תיקון מס' 53), התשע"ב-2012: אולי אפשר לכתוב כאן מדד ספציפי.

אסי מסינג: מדד חודש מרץ.

נועה בן שבת: מרץ 2012.

חיים כץ: שפורסם באפריל.

אסי מסינג: כן, אבל התיקון יפורסם ברשומות עד סוף מרץ.

נועה בן שבת: אם הוא יעבור.

אסי מסינג: בהנחה שהוא יעבור.

חיים כץ: תלוי בכם.

אסי מסינג: בוא נניח שהוא עובר במליאה בשבוע הבא.

חיים כץ: ביום שני.

חיים כץ: אז כן.

נועה בן שבת: הוא יפורסם שבועיים אחר כך.

אסי מסינג: תכתבי מדד אפריל.

נועה בן שבת: (1) תוספות ההפרשים בעד קצבת חודש יולי 2008 עד קצבת חודש יולי 2011 ישולמו במהלך השנים 2014 עד 2018, כך שבכל שנה ישולמו 20 אחוזים מהתוספות כאמור.

נועה בן שבת: (2) תוספות ההפרשים בעד קצבת חודש אוגוסט 2011 עד קצבת חודש דצמבר 2011 ישולמו במהלך השנים 2014 עד 2015, כך שבכל שנה ישולמו חמישים אחוזים מהתוספות כאמור".

חיים כץ: תסביר לי.

אסי מסינג: אנחנו מדברים עכשיו על הפריסה השנייה.

אסי מסינג: הפריסה השנייה מדברת על תשלומים בעד קצבאות, חודש יולי 2008 עד דצמבר 2011.

אסי מסינג: כלומר, אלה קצבאות שכבר שולמו בעבר ועכשיו אנחנו מוסיפים להן תוספות.

חיים כץ: כמה?

אסי מסינג: בכמה זה מסתכם, אני לא יודע.

ענבל רונן: כמה מיליוני שקלים חדשים הוקצבו לרטרו שלכם?

ענבל רונן: לסך הרטרו בשירות בתי הסוהר ובמשטרה גם יחד.

פרומית כהן: מאה אחוזים מהרטרו, זה סדר גודל של 780 מיליון שקלים.

אסי מסינג: זה מאה אחוזים.

אסי מסינג: זה בין חמישים אחוזים למאה אחוזים.

פרומית כהן: אנחנו מניחים שזה יגיע לשיעור של מאה אחוזים.

פרומית כהן: בין מאה למאה.

יורם שחל: אני יועץ של איגוד גמלאי המשטרה ושירות בתי הסוהר.

יורם שחל: גובה ההפרשים לוותיקים, אם נותנים להם מאה אחוזים, מגיע לשישה וחצי חודשי משכורת.

יורם שחל: גובה ההפרשים עליהם מדובר.

יורם שחל: אלה שפרשו עד שנת 2000, אנחנו מדברים בין שישה וחצי לשבעה חודשי פנסיה, הפרשים, שזה הרבה מאוד כסף.

חיים שרעבי: בתנאי שזה מאה אחוזים.

חיים כץ: זה 780 מיליון?

יורם שחל: בדיוק.

מיכל שור אדלר: למשטרה ולשירות בתי הסוהר גם יחד.

יורם שחל: כן.

מיכל שור אדלר: בשיעור של מאה אחוזי רטרו.

אסי מסינג: הפריסה שמוצעת כאן מחלקת את זה לשני סוגי קצבאות.

אסי מסינג: קצבאות עד חודש יולי 2011 שהמועד חודש יולי נלקח מכיוון שבחודש אוגוסט נחתם הסכם.

חיים כץ: אתה יודע לעשות לי את הפריסה השנתית בכסף?

אסי מסינג: בכסף מעבר למה שיש כאן?

חיים כץ: אתה יודע את הסכום.

חיים כץ: הסכום הוא 780 מיליון שקלים.

חיים כץ: איך הוא מתפרס עד 2018?

אסי מסינג: אני לא יודע לומר.

יורם שחל: בערך 155 מיליון שקלים גרוסו מודו.

אסי מסינג: פחות.

אסי מסינג: 120-130 מיליון שקלים.

יורם שחל: כפול חמש.

אסי מסינג: אבל זה לא כל הסכום.

אסי מסינג: זה קצת פחות.

אסי מסינג: החלק השני הוא ארבע קצבאות.

אריה ביבי: זה בערך 120 מיליון שקלים.

חיים כץ: לכמה אנחנו מורידים את ה-2018?

אסי מסינג: אני חושב שלא ניתן יהיה לשנות את זה מכיוון שהחישובים נעשו בהתאם ליכולת התקציב הקיימת.

אסי מסינג: זה ידרוש תוספות תקציב שלא ברור מאין ניתן לקחת אותן.

אסי מסינג: אלה סכומים משמעותיים.

אסי מסינג: אנחנו מדברים על הרטרו.

אסי מסינג: הקצבה של האנשים תעודכן.

אסי מסינג: לא בטוח שהיה צריך לתת אבל החליטו לתת בכל זאת על אף שהניתוק נעשה בשנת 2012.

חיים כץ: במידה שבצבא יהיו הפרשים?

אסי מסינג: בצבא הפריסה המוצעת היא לתקופה ארוכה יותר.

חיים כץ: לא תהיה.

אסי מסינג: מה לא תהיה?

חיים כץ: לא תהיה פריסה ארוכה יותר.

אסי מסינג: זאת הפריסה המוצעת.

חיים כץ: עזוב מה שמוצע.

חיים כץ: לא תהיה.

חיים כץ: תרשמי שבמידה שבצבא תהיה פריסה קצרה יותר.

חיים כץ: למה אתה מודאג?

חיים כץ: אמרת שהפריסה תהיה יותר ארוכה.

אסי מסינג: אפשר להוסיף, אם רוצים, סעיף מסמיך שמאפשר לשלם את ההפרשים בצורה אחרת.

חיים כץ: מה זה מאפשר?

אסי מסינג: מאפשר לשר האוצר לעשות פריסה שהיא שונה מהפריסה.

חיים כץ: הוא לא יעשה.

חיים כץ: אתה מסתלבט עלי?

אסי מסינג: אפשרות אחרת היא שתמיד תוכל, אם תרצה, במסגרת התיקון של חוק שירות הקבע, לעשות תיקון עקיף לחוק הגמלאות.

אריה ביבי: אבל אם יש לך כזה ביטחון שהפריסה של הצבא יותר גדולה, למה אתה פוחד?

אסי מסינג: אבל מה נכתוב כאן?

פרומית כהן: אלה הסדרים שונים.

אסי מסינג: הסדרים שונים מבחינת ההיקפים.

חיים כץ: תוך כמה זמן אתה יודע להביא לי את הפריסה בכסף?

חיים כץ: עזוב מה שהם אמרו לגבי ה-150.

חיים כץ: אני רוצה לראות את המספרים.

פרומית כהן: לנציגי אגף התקציבים שלא נמצאו כאן יש את זה כי אנחנו ישבנו אתם.

חיים כץ: כמה הפריסה?

פרומית כהן: אין לי את המספרים.

אסי מסינג: אני אבדוק ואחזור אליך.

חיים כץ: בסדר גמור.

חיים כץ: תרשום.

חיים כץ: יש לנו כאן עוד שתי מחלוקות.

אריה ביבי: זה תופס גם לגבי שאירים?

חיים כץ: כן.

חיים כץ: שאירים יקבלו את הרטרו?

פרומית כהן: היורשים.

פרומית כהן: לא שאירים.

פרומית כהן: ליורשים בשיעור המלא.

חיים כץ: יורשים הם לא שאירים?

פרומית כהן: השאירים לפי החוק מקבלים בשיעור יחסי.

פרומית כהן: היורש מקבל את מלוא מה שהגיע.

פרומית כהן: הוא בא בנעליו של המוריש והוא מקבל את מלוא הסכום.

חיים כץ: כשאת מדברת אתי על שאירים, את מדברת אתי על הקצבה שהוא יקבל.

פרומית כהן: כן.

חיים כץ: כאן זה הסדר מיוחד שהשאר הופך ליורש.

פרומית כהן: לפעמים אין שאר ויש יורש.

פרומית כהן: אם למשל אין בן זוג אבל יש ילדים בגירים.

חיים כץ: בגירים הם מעל גיל 21.

פרומית כהן: כן.

פרומית כהן: אז אין שאירים שמקבלים קצבת שאירים אבל יש יורשים ואם הזכות הייתה לו בחיים ואתה רק נותן אותה בחמש פעימות, אז היורש צריך לקבל את הכול באופן מלא.

חיים כץ: בחמש פעימות.

חיים כץ: באופן מלא בחמש פעימות כי אחרת הוא יוצר חריג.

פרומית כהן: נכון.

חיים כץ: אם זה יהיה חמש פעימות.

פרומית כהן: אני מקווה שלא.

חיים שרעבי: בסעיף (1) כתוב "כך שבכל שנה ישולמו עשרים אחוזים מהתוספות כאמור של ההפרשים" ולא מצוין אם זה ישולם בינואר או פריסה לכל השנה.

חיים שרעבי: אם זה יהיה לכל השנה, זה יהיה לעג לרש.

ענבל רונן: הכוונה היא לתשלום אחד.

חיים שרעבי: זה לא מצוין כאן.

חיים כץ: לא מצוין כאן עוד משהו, עיקרון ההצמדה.

חיים כץ: ההפרשים האלה, למה הם יהיו צמודים?

אסי מסינג: בתחילת (ח).

אסי מסינג: "שיעור עליית מדד לחודש שבו וכולי".

חיים כץ: בסדר.

חיים כץ: באיזה חודש אתה הולך לשלם?

אסי מסינג: במדד חודש אפריל.

חיים כץ: כל שנה עשרים אחוזים, באיזה חודש?

אסי מסינג: אני לא יודע.

אסי מסינג: אני צריך לבדוק.

חיים כץ: באיזה חודש סיכמתם שישולם?

פרומית כהן: לדעתי לא סיכמנו את זה.

פרומית כהן: לדעתי זה ינואר.

חיים כץ: תרשום לברר באיזה חודש משולם.

חיים שרעבי: בתשלום אחד.

חיים כץ: תרשמי הערה.

חיים כץ: בתשלום אחד ולקבוע את החודש.

נועה בן שבת: יש כאן מחלוקת, אבל בינתיים נקרא את זה.

נועה בן שבת: (1) תוספות ההפרשים בעד קצבת חודש יולי 2008 עד קצבת חודש יולי 2011 ישולמו במהלך השנים 2014 עד 2018, כך שבכל שנה ישולמו 20 אחוזים מהתוספות כאמור.

נועה בן שבת: (2) תוספות ההפרשים בעד קצבת חודש אוגוסט 2011 עד קצבת חודש דצמבר 2011 ישולמו במהלך השנים 2014 עד 2015, כך שבכל שנה ישולמו חמישים אחוזים מהתוספות כאמור".

נועה בן שבת: גם כאן אנחנו נקבע חודש.

חיים כץ: כן.

חיים כץ: למה זה לא בפעם אחת?

ענבל רונן: אני אסביר.

ענבל רונן: הסיכום הבין משרדי שלנו עם המשרד לביטחון פנים.

חיים כץ: הסיכומים שלכם לא מעניינים אותי.

ענבל רונן: לפי הסיכומים בינינו מגיע להם מחודש אוגוסט 2011 עד חודש דצמבר 2011 מאה אחוזים מהרטרו.

חיים כץ: כמה כסף?

ענבל רונן: אין לי מספרים.

יורם שחל: חצי חודש לגמלאי.

חיים כץ: כמה כסף?

חיים כץ: לא מבין מה שאתה אומר לי.

מיכל שור אדלר: 138 מיליון שקלים למשטרה ולשירות בתי הסוהר גם יחד.

חיים כץ: ואז את פורסת אותם לשנתיים?

חיים כץ: למה שלא תשלמי אותם ב-2014, את הכול?

ענבל רונן: אתם צריכים לראות את כל מה שמשולם ב-2014 מכל המקורות.

ענבל רונן: אדוני מבין?

חיים כץ: אני מבין מה את אומרת אבל זה נראה לי הזוי שאני עושה עכשיו הסכם של הפרשים שיקבלו אותם ב-2015.

חיים כץ: תבדקי.

חיים כץ: גם את זה אני רוצה לשלם ב-2014.

חיים כץ: בגלל שזה ב-2014, תקבעו חודש בחציון השני.

חיים כץ: יוני 2014, כל התשלום.

חיים כץ: הרווחת חצי שנה של 2014 שזה יכול להיות בינואר.

חיים כץ: את עושה ביוני תשלום אחד.

נועה בן שבת: 72.

נועה בן שבת: דין תוספות לקצבה סעיף 9ב ייקרא כאילו - (1) האמור בו מסומן "(א)" ובו, במקום "ו-62(ב)" נאמר "62(ב) ו-78".

נועה בן שבת: אני מבינה שיש לכם סיכום על זה, אבל אני מבינה שזה משהו שקצת פוגע.

נועה בן שבת: מביאים את התוספות לקצבה גם לעניין קיזוז מהגמלה.

חיים כץ: תקריאי את הסעיף ונדבר.

נועה בן שבת: הקראתי אותו.

נועה בן שבת: זאת פסקה אחת.

פרומית כהן: סעיף 78 מדבר על הקיזוזים שנעשה עם האנשים שמקבלים קצבאות ממשרד הביטחון לפי חוק נכים.

פרומית כהן: זה סעיף קיים שמחייב לבצע קיזוז כי אין כפל קצבאות.

חיים שרעבי: קופה ציבורית.

פרומית כהן: לא קופה ציבורית.

פרומית כהן: אני מדברת על אלמנות ועל נכים ולא על קופה ציבורית.

פרומית כהן: זה סעיף שבלי קשר לדיון הזה, הוא מתבצע יום ביומו.

פרומית כהן: גם לפני עדכון הקצבה אנחנו נאלצים לבצע את הקיזוזים האלה.

חיים כץ: בסדר.

נועה בן שבת: (2) אחרי סעיף קטן (א) בא: "(ב) לעניין סעיף קטן (א) - (1) תוספות לקצבה המשולמות כאמור בסעיפים קטנים (ו) או (ז) ו-(ח) של סעיף 9א, כנוסחו בסעיף 71א2, יראו אותן לעניין הסעיפים האמורים בסעיף קטן (א), למעט לעניין סעיפים 31 ו-27, כחלק מהקצבה שבעדה הן משולמות באותו מועד שבו הן משולמות בפועל.

נועה בן שבת: (2) תוספות לקצבה המשולמות כאמור בסעיף קטן (ו) של סעיף 9א, כנוסחו בסעיף 71א2, יראו אותן לעניין סעיפים 31 ו-37 כחלק מהקצבה שבעדה הן משולמות, אף אם שולמו, כולן או חלקן, לפי הוראות אותו סעיף קטן, לאחר מועד תשלום הקצבה כאמור".

נועה בן שבת: 4.

נועה בן שבת: ביטול סעיף 77א סעיף 77א לחוק העיקרי – בטל.

נועה בן שבת: 5.

נועה בן שבת: תיקון סעיף 78א בסעיף 78א לחוק העיקרי, סעיף קטן (ב) – בטל.

נועה בן שבת: 6.

נועה בן שבת: תיקון סעיף 81 בסעיף 81 לחוק העיקרי, אחרי פסקה (5) יבוא: "(5א) ההגדרה "רשימת הדירוגים הבסיסית" שבסעיף 8 תיקרא כאילו במקום הסיפא החל במילה "שבחלק" נאמר "שבחלק ג' לתוספת השלישית".

נועה בן שבת: 7.

נועה בן שבת: תיקון התוספת השלישית בתוספת השלישית לחוק העיקרי – (1) תחת הכותרת "תוספת שלישית" יבוא: "חלק א'" (2) אחרי חלק א' יבוא: "חלק ב' ההגדרה "רשימת הדירוגים" שבסעיף 8, כפי שהוחלה לגבי שוטרים בסעיף 71א (1) הדירוג האחיד.

נועה בן שבת: (2) דירוג המח"ר.

נועה בן שבת: (3) דירוג המהנדסים.

נועה בן שבת: (4) דירוג ההנדסאים והטכנאים.

נועה בן שבת: (5) דירוג המח"ר המועדף.

נועה בן שבת: (6) דירוג המשפטנים (למעט מי שמשכורתו הקובעת חושבה ערב מועד המעבר לפי שכר של נושאי משרה שיפוטית).

נועה בן שבת: (7) דירוג משטרתי מיוחד.

נועה בן שבת: (8) דירוג מחקר ופיתוח משטרתי.

נועה בן שבת: (9) דירוג הקצינים הטכניים.

נועה בן שבת: (10) דירוג הקצינים המקצועיים.

נועה בן שבת: חלק ג' ההגדרה "רשימת הדירוגים" שבסעיף 8, כפי שהוחלה לגבי סוהרים בסעיף 81(5א) (1) הדירוג האחיד.

נועה בן שבת: (2) דירוג המח"ר.

נועה בן שבת: (3) דירג המהנדסים.

נועה בן שבת: (4) דירוג ההנדסאים והטכנאים.

נועה בן שבת: (5) דירוג המח"ר המועדף.

נועה בן שבת: (6) דירוג המשפטנים (למעט מי שמשכורתו הקובעת חושבה ערב מועד המעבר לפי שכר של נושאי משרה שיפוטית.

נועה בן שבת: (7) דירוג הרוקחים.

נועה בן שבת: (8) דירוג האחים והאחיות.

נועה בן שבת: (9) דרוג טכנאי הרנטגן.

נועה בן שבת: (10) דירוג שירות בתי הסוהר מיוחד.

נועה בן שבת: (11) דירוג קצינים טכניים.

נועה בן שבת: (12) דירוג קצינים מקצועיים".

נועה בן שבת: 8.

נועה בן שבת: תחילה והוראות מעבר תחילתו של חוק זה ביום א' בניסן התשע"ב (1 באפריל 2012) ואולם תשלום תוספת שחיקה, תוספת מדד בשל שנת 2008, תוספת בשל הסכמי שכר ותוספת בשל המדד לשנים 2009 עד 2011, בעד קצבת חודש ינואר 2012 עד קצבת חודש מאי 2012, כאמור בסעיף 9א(ו)(1) לחוק העיקרי, המובא בסעיף 71א2 לחוק העיקרי כנוסחו בסעיף 3 לחוק זה, יהיה לא יאוחר מהמועד שבו משולמת קצבת חודש יוני 2012.

נועה בן שבת: גם התשלומים האלה בעצם נדחים וישולמו במועד מאוחר יותר.

נועה בן שבת: כל תשלומי הקצבאות עבור חודשים ינואר 2012.

אסי מסינג: זה זמן היערכות של תשלום.

חניתה כהן: יש שאלה שאני יודעת שבגדול דנו בה אבל לי התשובה עדיין לא ברורה.

חניתה כהן: יש לנו גם דירוג מחקר ישן.

חניתה כהן: אני רואה שלרופאים התייחסתם ואני לא אדע מה לענות לשוטרים.

ענבל רונן: יש שלושה דירוגים בשירות בתי הסוהר ובמשטרה שאינם דירוגים הסתדרותיים.

ענבל רונן: רופאים, הקיזוז הובן כאן.

ענבל רונן: סגל מחקר ביטחוני.

חיים כץ: למה הם צמודים?

חיים כץ: למערכת הביטחון?

ענבל רונן: סגל מחקר ביטחוני זה הארגון של דורון חבצלת.

ענבל רונן: הם צמודים לאוניברסיטאות.

ענבל רונן: אלה אנשים שעוסקים במחקר.

ענבל רונן: לגבי דירוג המחקר, אנחנו נותנים להם מדדי 2009 עד 2011, כל אחד לפי מועד פרישתו.

ענבל רונן: הם לא חייבים לנו כלום ואנחנו לא חייבים להם.

חיים כץ: איפה זה כתוב?

ענבל רונן: אם לא כתבנו ניכוי,אין ניכוי.

ענבל רונן: אם לא כתבנו תוספת מעבר למדדים, אין תוספת מעבר למדדים.

ענבל רונן: זאת ברירת המחדל.

ענבל רונן: מדדי 2009 עד 2011 בלי ניכוי.

נועה בן שבת: שיטת עדכון הקצבה חלה גם עליהם.

ענבל רונן: ברור.

אסי מסינג: אם יינתנו להם תוספות שכר מאוחר יותר בגין התקופה, יש את אותו עניין של הצו והשאלה אם יש מקום להחיל אותם או לא.

חיים כץ: הסכם המחקר שלהם פרוס.

פרומית כהן: נכון.

ענבל רונן: הסכם המחקר הקודם, סיימנו לשלם אותו גם לגמלאים וגם לפעילים.

ענבל רונן: לגמלאים של המדינה, הצמדה לפעילים.

חיים כץ: מתי סיימתם לשלם אותו?

ענבל רונן: בסוף 2010.

חיים כץ: בסוף 2010 הסתיים הסכם המחקר?

ענבל רונן: כן.

חיים כץ: זאת הייתה הפריסה האחרונה במחקר?

ענבל רונן: בסך הכול היו שלוש פעימות.

פרומית כהן: אם אני לא טועה, עכשיו זאת הפעימה האחרונה.

חיים כץ: לדעתי עדיין לא הסתיים התשלום של הסכם המחקר.

פרומית כהן: לדעתי החודש הוא התשלום האחרון, אם אני לא טועה.

ענבל רונן: זה יסתיים לפני הניתוק.

ענבל רונן: בכל מקרה, ההסכם החדש אתם טרם נחתם ואנחנו צריכים ליישם בעניינם של הסכם הסגל האחרון.

חיים כץ: באופן כללי לא מתקיימים דיוני ועדה בזמן שהמליאה עובדת, אבל יחד עם זאת אנחנו ביקשנו אורכה על מנת לסיים את זה.

חיים כץ: עכשיו הכדור בידיכם.

חיים כץ: אסי, אם אתה רוצה שאנחנו נצביע וזה יעלה ביום שני הקרוב למליאה, יש לך עכשיו עשר דקות.

פרומית כהן: אם אפשר, עוד הערה, ברשותך.

פרומית כהן: בסיכום שלנו נקבע שכל שינוי חקיקה שייערך לגבי צה"ל בחוק שירות הגמלאות, יש תיקון חקיקה שאנחנו יודעים שעומד להיות וחלקו כבר למעשה נעשה, אמנם לא במסגרת ההסכם הזה, ואני מדברת על נושא הקופה הציבורית.

פרומית כהן: יש תיקון שנעשה בוועדה שלך בעבר לגבי הקופה הציבורית בצה"ל.

חיים כץ: מערכת הביטחון ומשרד ראש הממשלה.

פרומית כהן: נכון.

פרומית כהן: גמלאי שירות בתי הסוהר והמשטרה לא זוכים לאותן הטבות למרות שאצלנו אלה פחות אנשים.

פרומית כהן: אנחנו סיכמנו שכל מה שיחול על צה"ל, יחול גם עלינו אבל כמו שאתה רואה זה לא נקבע בהצעת החוק הזאת.

חיים כץ: אסי, מה יש לך להגיד על זה?

חיים כץ: שוטרים שעברו מהמשטרה למערכת הביטחון ולמשרד ראש הממשלה.

פרומית כהן: לא רק.

חיים כץ: את דיברת על מה שבוצע בפועל.

אסי מסינג: רק שוטר שמקבל גמלה.

פרומית כהן: כן.

פרומית כהן: על זה אני מדברת.

חיים כץ: רק שוטר שמקבל גמלה והוא פחות מגיל 57 והוא עובד במערכת הביטחון או במשרד ראש הממשלה.

אסי מסינג: אחרי שיגובש התיקון הכולל לצה"ל, אנחנו נביא תיקון בהתאם להתחייבויות.

חיים כץ: אתה מבין טוב אבל אתה לא שומע כל כך טוב.

חיים כץ: מה שהיא אמרה זה שבפועל בוצע תיקון בחקיקה של חבר הכנסת עתניאל שנלר וקבוצת חברי כנסת אחרים לפיו אנשי צבא שעובדים במפעלים ביטחוניים ובמשרד ראש הממשלה, לא יחול עליהם העניין של קופה ציבורית.

ענבל רונן: למה אצלנו במשטרה ובשירות בתי הסוהר, מי שבא מהצבא מנכים לו?

פרומית כהן: אני לא דיברתי על זה.

חיים כץ: גמלאים של המשטרה ושירות בתי הסוהר שעובדים במערכת הביטחון ובמשרד ראש הממשלה, למה הם לא מקבלים מה שהצבא מקבל כשאתם אומרים שמה שיחול על הצבא, יחול על המשטרה?

אסי מסינג: מאחר וזה תיקון שדורש התייחסות נפרדת לאוכלוסיות שונות בחוק הגמלאות, אני מציע לעשות את זה בצורה מסודרת אחרי שיעבור התיקון לחוק שירות הקבע.

חיים כץ: זאת אומרת, אתה מתכוון להחיל על אנשי המשטרה את מה שחל על אנשי הצבא אבל אתה לא רוצה לעשות את זה בחוק הזה אלא אתה רוצה לעשות את זה בחוק של הצבא.

אסי מסינג: לא, אני לא בטוח.

אסי מסינג: תהיה הצעת חוק נפרדת או תיקון לחוק.

פרומית כהן: אם אתה כבר יודע את התזכיר, למה לחכות?

ענבל רונן: אנחנו לא סגרנו את הנושא של הקופה הציבורית ואנחנו רוצים לעשות את זה שוויוני.

חיים כץ: על זה בדיוק היא מדברת.

חיים כץ: היא רוצה להיאחז בסיפא שלך שרוצים לעשות את זה שוויוני, והיא אומרת שמה שלא סגרתם, לא מעניין אותם.

חיים כץ: בשלב הראשונה היא מדברת על מה שסגרתם.

חיים כץ: זה נסגר לגבי הצבא.

חיים כץ: אומרת פרומית שהיא רוצה לעשות את זה שוויוני, מה שחל על הצבא, בואי נעשה בינתיים.

ענבל רונן: אין הגיון לעשות הסדר כולל.

אסי מסינג: כמו שאמרתי, יש סיכום בין שני המשרדים.

חיים כץ: אני חוזר ואומר לך שהסיכומים בין המשרדים כשאתה בא לכאן לא מחזיקים מים.

אסי מסינג: ברור לי.

אסי מסינג: העניין הוא שכרגע צריך לקחת בחשבון שבניגוד לחוק שירות הקבע שהוא מתייחס רק לאוכלוסייה אחת, חוק הגמלאות מתייחס לשורה של אוכלוסיות שבחלקן יש ביניהן דמיון ובחלקן אין דמיון.

אסי מסינג: צריך לבחון ולראות איך עושים את זה בצורה שתהיה סבירה וטובה.

חיים כץ: אנחנו עושים עכשיו הפסקה.

חיים כץ: אתה רוצה עשר דקות הפסקה?

אסי מסינג: אנחנו נבדוק.

אסי מסינג: רבע שעה.

חיים כץ: אנחנו מתכנסים כאן ב-11:10.

חיים כץ: אתה צריך לתת לי תשובות על כל התאריכים וגם תשובה על הקופה הציבורית.

חיים כץ: לפי התשובות שלך נראה מה אנחנו עושים.

חיים כץ: אני מחדש את הישיבה.

חיים כץ: היו לנו מספר מחלוקות בהקראת החוק והיו לנו מספר בקשות ממשרד האוצר.

חיים כץ: ראינו שכאן יש הפרזה בדחיית תשלומים בצורה שלא נראית לי מידתית.

חיים כץ: לכן פנינו אל משרד האוצר לערוך מספר שינויים בהצעת החוק והייתי רוצה לדעת את התשובות לגבי שלוש-ארבע הבקשות שהעלינו.

חיים כץ: אחר כך נראה מה אנחנו עושים.

חיים כץ: משרד האוצר, בבקשה.

מאיר בינג: מאיר בינג, סגן הממונה על התקציבים.

חיים כץ: בקשה ראשונה הייתה בקשר למעמד הזמני של הדרגה.

חיים כץ: הבקשה הופנתה ליועץ המשפטי.

אסי מסינג: אנחנו חשבנו שיש מקום להוריד את העניין של הספק ולהשאיר את זה.

חיים כץ: זה ינוסח.

אסי מסינג: להוריד את הסיפא של הספק.

חיים כץ: אבל אז זה לא נותן לנו כלום.

אסי מסינג: לגבי הזמני אני לא יודע להציב כרגע קריטריונים של מהו זמני ומהו לא זמני.

חיים כץ: השכר.

חיים כץ: הוא מקבל שכר.

אסי מסינג: אבל תקופת הזמניות.

אסי מסינג: הרי זה מינוי זמני.

חיים כץ: הוא מקבל את השכר לפני המינוי.

חיים כץ: המינוי כבר לא מעניין.

חיים כץ: הוא מקבל את הפנסיה לפי השכר.

אסי מסינג: בוודאי שהוא מעניין.

אסי מסינג: ברירת המחדל כאן בניגוד למה שיש במדינה היא שבמינוי בפועל העניין בכלל לא נכנס לקצבה.

אסי מסינג: כאן עשו מדרגה נוספת לעניין הזמני.

אסי מסינג: את המינוי הזמני אנחנו לא יודעים לקצוב בתקופה של זמן מכיוון שנדמה שמה שעלה כאן, שלושה חודשים, לכל הדעות הוא נחשב לתקופה קצרה שאי אפשר לומר שהיא לא קבועה.

אריה ביבי: מה בדיוק הבעיה שלך?

אריה ביבי: אני לא מכיר אפילו מקרה אחד מאז קום המדינה.

אריה ביבי: על מה אתם מדברים?

אסי מסינג: לכן לשם מה צריך לגעת בסעיף עצמו?

אסי מסינג: הרי זה סעיף שקיים כבר שנים רבות.

חיים כץ: החוק צריך להיות מנוסח וכתוב כמו שהוא צריך להיות ולא עוד איזה רבע מכתב שיוצא ממשרד ממשלתי כלשהו.

חיים כץ: מחוקקים כאן חוקים והם צריכים להיות מנוסחים ובהירים ולא שמישהו יקרא וישאל מה זאת הבדיחה הזאת.

אסי מסינג: חזקה שמי שניסח את החוק והעביר אותו בכנסת ידע מה הוא עושה.

אסי מסינג: אני אומר שוב שאני מוכן להוריד את עניין הזמני כדי שלא יהיה ספק.

חיים כץ: יש לנו בעיה בעניין הזה.

חיים כץ: אנחנו עוברים ליתר הבקשות.

חיים כץ: היו לנו עוד שלוש בקשות.

נועה בן שבת: היו כמה הסכמות בנושא של הבאת התוספת העתידית בחשבון בכפוף לגמלאי צה"ל וכי השיעור הקובע ייקבע בהתאם.

חיים כץ: היה לנו קודם כל את פריסת התשלומים הראשונית.

חיים כץ: היו לנו כמה פריסות תשלומים.

מאיר בינג: לעניין סעיף (2) בעמוד 9, סעיף (ב).

מאיר בינג: "מחצית ההפרש הנותרת תשולם בשני תשלומים, ובלבד שהתשלום השני ישולם לא יאוחר מחודש יוני 2016".

חיים כץ: קודם כל לך למחצית הראשונה.

חיים כץ: מה זה במהלך שנת 2014?

חיים כץ: באיזה חודש?

מאיר בינג: אנחנו מוכנים להתחייב - לא לחודש ינואר כי הוא חודש בעייתי שיש בו הרבה תשלומים – לחודש פברואר.

חיים כץ: בסדר.

חיים כץ: החצי הראשון פברואר 2014.

מאיר בינג: כן.

חיים כץ: אלה החמישים אחוזים.

מאיר בינג: נכון.

חיים כץ: תרשמי פברואר 2014.

מאיר בינג: המחצית הנותרת תשולם בשני תשלומים.

מאיר בינג: אנחנו מוכנים גם כאן להתחייב לחודש, לתשלום ראשון בתחילת 2015 ולתשלום שני בתחילת 2016.

מאיר בינג: אנחנו לא יודעים להקדים מ-2016 לסוף 2015.

חיים כץ: הייתה עוד הצעה שם, להגדיל את ה-940 ב-300 שקלים.

מאיר בינג: על זה אני לא יכול לתת לך תשובה כרגע.

מאיר בינג: אם לא יצביעו היום, נעשה שיעורי בית ואני אחזיר לך תשובה בהמשך.

חיים כץ: זה אומר בפברואר.

מאיר בינג: פברואר 2015 ופברואר 2016.

חיים כץ: זאת אומרת, אתה לא נענה לדרישת הוועדה.

מאיר בינג: נענה.

מאיר בינג: אנחנו שמים את זה בחודש הראשון האפשרי בשנה.

אסי מסינג: פלוס הקדמה ל-2015.

מאיר בינג: אנחנו מוכנים לפברואר 2015 ולפברואר 2016.

חיים כץ: חסרים לנו ה-300 שקלים.

מאיר בינג: החלופה.

מאיר בינג: בשלב זה אנחנו לא יכולים להיענות ל-300 שקלים.

חיים כץ: כמה זמן אתם צריכים?

מאיר בינג: יומיים.

חיים כץ: בסדר.

חיים כץ: מה עם יתר התשובות?

אסי מסינג: ההפרשים בעמוד 12.

מאיר בינג: גם כאן אני יודע להתחייב לחודש פברואר בכל שנה.

נועה בן שבת: המועד לתשלום קצבת פברואר או בחודש פברואר?

מאיר בינג: גמלה של חודש פברואר משולמת.

חיים כץ: פברואר כל שנה.

נועה בן שבת: היה לנו את הנושא של החמישה אחוזים.

חיים כץ: היה לנו בסעיף 2.

מאיר בינג: גם כאן חודש פברואר.

נועה בן שבת: היה לנו הנושא של חמישה אחוזים, המדד שלא יפחת מחמישה אחוזים.

נועה בן שבת: הנושא של הכפפה למה שייקבע לגבי גמלאי צה"ל, תוספת אקטיבית לגמלאי צה"ל תובא בחשבון בכל מקרה.

חיים כץ: באישור ועדת העבודה והרווחה.

נועה בן שבת: השיעור הקובע שייקבע לפי הצבא.

חיים כץ: הקופה הציבורית.

חיים כץ: הם אומרים שאין אף אחד במשטרה, אף גמלאי שהוא מתחת לגיל 57, שעובד או במשרד ראש הממשלה או בתעשיות הביטחוניות.

מאיר בינג: אני לא יודע.

חיים כץ: אני אומר את זה לאסי.

אסי מסינג: אם אין, התיקון מיותר.

חיים כץ: אז למה אתם מתעקשים?

אסי מסינג: ההתעקשות היא לא בגלל המשטרה ושירות בתי הסוהר.

אסי מסינג: צריך לבחון איך עושים את התיקון בחוק הגמלאות כך שהוא מתייחס ליתר האוכלוסיות הרלוונטיות.

חיים כץ: אנחנו קיבלנו תשובות חלקיות.

אריה ביבי: התיקון נחוץ.

אריה ביבי: הוא אומר שהתיקון לא חוץ אבל הוא נחוץ ולו רק לשם ההרגשה.

חיים כץ: מאחר שקיבלנו תשובות חלקיות, אנחנו לא יכולים להצביע.

חיים כץ: הגורמים הממשלתיים, אתם צריכים להבין טוב מאוד מה אתם עושים.

חיים כץ: השבוע הבא הוא השבוע האחרון בו מתקיימת המליאה.

חיים כץ: מבחינתנו כוועדה ניסינו לעשות הכול כדי להעביר את החוק.

חיים כץ: זה חוק שעבר בקריאה ראשונה ביום שני, כל סדר היום של הוועדה ליום רביעי השתנה והתקיימו בו דיונים משעה 9:00 בבוקר עד עכשיו ואפילו קיבלנו אישור לקיים את הדיונים עת יושבת המליאה.

חיים כץ: כנראה שבמשרדי הממשלה לא רוצים את החוק, ואם הם לא רוצים את החוק, אנחנו נתייחס אליהם כמו שהם רוצים ולא נעביר את החוק.

חיים כץ: אנחנו ביררנו וגם ביום רביעי אפשר להעביר קריאה שנייה ושלישית, אנחנו מצפים שתחזרו אלינו עם שתי תשובות נוספות.

חיים כץ: האחת, ייקח לכם כמה שעות לעשות אבל ביקשת יומיים וקיבלת יומיים.

חיים כץ: אני מבין שאתכם החוק לא מעניין ולא חשוב לכם ולכן יש לכם את כל הזמן שבעולם.

חיים כץ: כנראה אני לא חכם מדיי, מפנה את היום ורץ לעשות ולקדם.

חיים כץ: אם לכם יש זמן, לי בטח יש זמן.

חיים כץ: אנחנו נשאיר את המשטרה צמודים לפעילים הרבה מאוד שנים, עד אחרי הבחירות לכנסת הבאה אבל אתם תרוויחו את זה ביושר.

חיים כץ: כנראה גם את הצבא נשאיר ואתם תרוויחו את זה ביושר.

חיים כץ: קחו את השעות שלכם, קחו את הימים שלהם.

חיים כץ: אתם בטח מכירים את פעילות הכנסת לפחות כמוני.

חיים כץ: את ההחלטות שלכם תקבלו ותעבירו לוועדה והוועדה תפעל לפי ההחלטות שלכם.

חיים כץ: אם אתם צריכים יומיים, קחו יומיים.

חיים כץ: אם אתם צריכים ארבעה ימים, קחו ארבעה ימים.

חיים כץ: הכדור אצלכם.

חיים כץ: לצערי לא הגענו היום להסכמות ואם לא הגענו להצבעות, אנחנו גם לא נצביע.

אריה ביבי: חיים, בוא ניתן להם היום עוד שלוש שעות.

חיים כץ: לא רוצה.

אריה ביבי: אני מסכים לכל מילה שאמרת.

חיים כץ: הם יקבלו את הזמן שהם צריכים ואני לא אפעיל עליהם לחצים.

אריה ביבי: שעתיים-שלוש יספיקו לכם?

מאיר בינג: כן.

מאיר בינג: יספיקו לנו.

אריה ביבי: אם כן, בוא נתכנס בעוד שעתיים.

אריה ביבי: הם מסכימים לכך.

חיים כץ: יש שתי מחלוקות גדולות.

אריה ביבי: נשמע אותם בעוד שעתיים.

חיים כץ: מחר יש דיון בכפר המכביה בנושא אחר של האוצר.

חיים כץ: אפשר להמשיך את הדיון מחר בכפר המכביה.

חיים כץ: יש שתי בעיות עקרונית כאשר האחת היא התשלום לשנת 2015 ו-2016 כאשר מדובר שם בכסף קטן ואם לא יודעים להביא אותו, לא יהיה חוק.

חיים כץ: התשלום השני הוא ה-300 שקלים.

חיים כץ: אם תביא לי את ה-300 שקלים, זה יפתור לי את הבעיה השנייה.

אריה ביבי: הם יכולים לתת את התשובות לך ולא לוועדה.

חיים כץ: הוא יכול להביא עוד שעתיים, עוד שלוש וארבע שעות.

חיים כץ: אני לא כופה עליו כלום.

חיים כץ: הוא לא יוכל לומר שאני כפיתי עליו זמן כזה שהוא לא יכול לבצע את העבודה.

חיים כץ: כמה זמן שהוא צריך, זה הזמן שהוא מקבל.

חיים כץ: הוועדה מבחינתה עובדת וכפופה לממשלת ישראל.

חיים כץ: היא הגוף המבקר את הממשלה ואנחנו צריכים ליישם את מה שהממשלה ביקשה.

חיים כץ: לממשלה לקח שלוש שנים.

חיים כץ: הוועדה ביקשה יומיים.

חיים כץ: היועצת המשפטית עבדה על הצעת החוק ולא על דברים אחרים.

חיים כץ: יחד עם זאת, נציגי הממשלה צריכים לעשות חושבים.

אריה ביבי: אפשר לפתור את זה.

אריה ביבי: לא מדובר בכסף גדול.

חיים כץ: אין כאן בעיה של כסף.

חיים כץ: גם כשאני עשיתי משאים ומתנים, זאת לא הייתה חכמה לבוא אחר כך מבחוץ ולומר שהייתי עושה את זה כך ואחרת.

אריה ביבי: הם מבקשים שעתיים.

אריה ביבי: תן להם.

חיים כץ: כמה שהם צריכים, זה לא משנה.

חיים כץ: גם אם יביאו בעוד ארבע שעות, אנחנו יכולים לקבוע את הדיון למחר כדיון המשך.

חיים כץ: הוא יעביר לוועדה את ההחלטה שלו ולפי ההחלטה שלו נדע אם אנחנו מזמנים דיון או לא.

חיים כץ: אם לא ילכו לקראתנו, לא נזמן דיון.

חיים כץ: שיהיה ברור שלא יהיה דיון ולא יהיה חוק.

חיים כץ: אם לא יהיה חוק בשבוע הבא, לא יהיה חוק עד סוף הפגרה.

חיים כץ: אם לא יקבלו את מה שאנחנו מבקשים, לא יהיה חוק עד סוף הקדנציה.

חיים כץ: תודה.

אריה ביבי: לזה אני מסכים.

חיים כץ: אמרתי את הדברים חד וחלק.

חיים כץ: הנה הקלפים על המגרש.

חיים כץ: אם לא יהיה חוק, אנחנו נפתח אותו, ואם נפתח אותו – אנחנו נבקש פי אלף דברים אחרים.

חיים כץ: אם זה יבוא דרך החוק של הצבא, זה יבוא דרך החוק של הצבא ויהיה לזה קשר ישיר והשלכה ישירה.

חיים כץ: אנחנו מסמיכים את היועצים המשפטיים לנסח את הצעת החוק.

חיים כץ: תודה רבה.

חיים כץ: הישיבה נעולה.